রিয়াল মাদ্রিদ ক্লাব দে ফুতবল কত সালে প্রতিষ্ঠিত হয় ?
রিয়াল মাদ্রিদ ফুটবল ক্লাবের খেলোয়াড়ের তালিকা
রিয়াল মাদ্রিদ ফুটবল ক্লাব হচ্ছে একটি স্পেনীয় পেশাদার ফুটবল ক্লাব, স্পেনের রাজধানী মাদ্রিদে যেটির অবস্থান। এটি স্পেনীয় পেশাদার ফুটবলের শীর্ষ লীগ, লা লিগায় খেলে থাকে। ১৯০২ সালের ৬ই মার্চ তারিখে, মাদ্রিদ ফুটবল ক্লাব হিসেবে এই ক্লাবটি প্রতিষ্ঠা লাভ করে এবং ১৯০২ সালের ১৩ই মে তারিখে, ক্লাবটি তাদের ইতিহাসে প্রথম প্রতিযোগিতামূলক ম্যাচটি খেলে; যেখানে তারা কাম্পেওনাতো দে কোপা দে এস.এম. আলফনসো ১৩-এর সেমি-ফাইনালে প্রবেশ করেছিল। ১৯২৯ সালে, রিয়াল মাদ্রিদ লা লিগার ৩ প্রতিষ্ঠাতা সদস্যের মধ্যে একটি যারা লা লিগার ইতিহাসে কখনোই শীর্ষ বিভাগ হতে অবনমিত হয়নি (বাকি দুই সদস্য হলো অ্যাথলেতিক বিলবাও ও বার্সেলোনা)। তখন থেকে, ক্লাবটির প্রথম দলটি জাতীয় ও আন্তর্জাতিকভাবে সংগঠিত বেশ কয়েকটি প্রতিযোগিতায় অংশগ্রহণ করেছে। রিয়াল মাদ্রিদ বিংশ শতাব্দীর সবচেয়ে সফল ক্লাব, এপর্যন্ত ৬৪টি শিরোপা জয়লাভ করেছে; যার মধ্যে রেকর্ড পরিমাণ ৩৩টি লা লিগা শিরোপা, ১৯টি কোপা দেল রে শিরোপা, ১০টি স্পেনীয় সুপার কাপ শিরোপা, ১টি কোপা এভা দুয়ার্তে শিরোপা এবং ১টি কোপা দে লা লিগা শিরোপা রয়েছে। ইউরোপীয় এবং বিশ্বব্যাপী প্রতিযোগিতায়, রিয়াল সর্বমোট ২৫টি শিরোপা জয়লাভ করেছে; যার মধ্যে রেকর্ড পরিমাণ ১৩টি ইউরোপিয়ান কাপ/উয়েফা চ্যাম্পিয়নস লীগ শিরোপা, ২টি উয়েফা কাপ শিরোপা এবং ৪টি উয়েফা সুপার কাপ শিরোপা রয়েছে। আন্তর্জাতিক ফুটবলে, তারা রেকর্ড পরিমাণ ৬টি ক্লাব বিশ্ব চ্যাম্পিয়নশিপ জয়লাভ করেছে।
কাকা (ফুটবলার)
তিনি আট বছর বয়সে একটি স্থানীয় ক্লাবের হয়ে তার ফুটবল ক্যারিয়ার শুরু করেন। সে সময়ে তিনি টেনিসও খেলতেন এবং পনেরো বছর বয়সে সাও পাওলো এফ সির সাথে পেশাদারী চুক্তি করার পরই তিনি ফুটবল খেলাকে ক্যারিয়ার হিসাবে বেছে নেয়ার ব্যাপারে সিদ্ধান্ত নেন। ২০০৩ সালে তিনি €৮.৫ মিলিয়নে ট্রান্সফার ফির বিনিময়ে এ সি মিলানে যোগদান করেন এবং মিলানে অবস্থানকালেই তিনি ব্যালন ডি' অর এবং ২০০৭ সালের ফিফা ওয়ার্ল্ড প্লেয়ার অফ দ্য ইয়ার পুরস্কার লাভ করেন। মিলানের হয়ে এই সাফল্যের পর ২০০৯ সালে ট্রান্সফার ফির তৃতীয় সর্বোচ্চ রেকর্ড €৬৫ মিলিয়নের বিনিময়ে রিয়াল মাদ্রিদ ফুটবল ক্লাবে যোগ দেন। খেলাধুলার পাশাপাশি তিনি তার মানবসেবামূলক কাজের জন্যেও পরিচিত। ২০০৪ সালে তিনি সর্বকনিষ্ঠ মানুষ হিসাবে জাতিসংঘের বিশ্ব খাদ্য কর্মসূচির দূত হিসেবে মনোনীত হন। খেলাধূলার পাশাপাশি তিনি তার মানবসেবামূলক কাজে অবদান রাখায় ২০০৮ ও ২০০৯ সালে বিশ্বের সবচেয়ে প্রভাবশালী ব্যক্তিদের তালিকায় "টাইম" ১০০ তে জায়গা করে নেন. তিনি প্রথম অ্যাথলেট , যার টুইটার এ ফলোয়ার এর সংখ্যা ১০ মিলিয়নের চেয়ে বেশি।.
রিয়াল মাদ্রিদ ফুটবল ক্লাব
২০১১–১২ লা লিগা মৌসুমে রিয়াল মাদ্রিদ লা লিগার ইতিহাসের রেকর্ড পরিমাণ ৩২তম শিরোপা জয়লাভ করেছিল, যেখানে তারা বেশ কয়েকটি ক্লাব রেকর্ড গড়েছিল। উক্ত মৌসুমের ৩৮ ম্যাচের ৩২টিতে জয়লাভ করে রিয়াল মাদ্রিদ সর্বমোট ১০০ পয়েন্ট অর্জন করেছিল; উক্ত মৌসুমে তাদের গোল ব্যবধান ছিল +৮৯, যেখানে তারা ১২১টি গোল করেছিল। একই মৌসুমে, স্পেনীয় লীগের ইতিহাসে দ্রুততম খেলোয়াড় হিসেবে ১০০ গোলের মাইলফলকে পৌঁছেছিলেন ক্রিস্তিয়ানো রোনালদো। তিনি মাত্র ৯২টি ম্যাচে ১০১ গোল করে ক্লাবের কিংবদন্তি খেলোয়াড় ফেরেন্তস পুশকাসকে পেছনে ফেলেছিলেন, যিনি ১০৫ ম্যাচে ১০০টি করতে সক্ষম হয়েছিলেন। রোনালদো এক মৌসুমে ৬০টি গোল করার মাধ্যমে নতুন ক্লাব রেকর্ড গড়েছিলেন এবং প্রথম খেলোয়াড় হিসেবে এক মৌসুমে লা লিগার অন্যান্য ১৯টি দলের সব দলের বিরুদ্ধে গোল করেছিলেন।
রিয়াল মাদ্রিদ টিভি
রিয়াল মাদ্রিদ টিভি হচ্ছে একটি বিনামূল্যে ডিজিটাল টেলিভিশন চ্যানেল, যেটি স্পেনীয় ফুটবল ক্লাব রিয়াল মাদ্রিদ দ্বারা পরিচালিত। এই চ্যানেলটি স্পেনীয় ও ইংরেজি ভাষায় উপলব্ধ। এই চ্যানেলটির প্রধান কার্যালয় স্পেনের মাদ্রিদে অবস্থিত রিয়াল মাদ্রিদের প্রশিক্ষণ কেন্দ্র সিউদাদ রিয়াল মাদ্রিদে অবস্থিত।
রিয়াল মাদ্রিদ ফুটবল ক্লাব
২০১৬ সালের ৪ঠা জানুয়ারি তারিখে, বেনিতেজের প্রস্থান ঘোষনা করার পাশাপাশি সাবেক রিয়াল মাদ্রিদ খেলোয়াড়, ফরাসি ফুটবলার এবং রিয়াল মাদ্রিদের তৎকালীন সহকারী ম্যানেজার জিনেদিন জিদানকে প্রধান ম্যানেজারের পদে উন্নীত করা হয়েছিল। জিদানের অধীনে, ২০১৫–১৬ লা লিগায় বার্সেলোনা হতে মাত্র ১ পয়েন্টের ব্যবধানে ২য় স্থান অধিকার করেছিল। ২০১৬ সালের ২৮শে মে তারিখে, রিয়াল মাদ্রিদ ১১তম উয়েফা চ্যাম্পিয়নস লীগ শিরোপা জয়লাভ করেছিল, এর ফলে তারা এই প্রতিযোগিতায় সর্বাধিক শিরোপা জয়ের রেকর্ড অক্ষুণ্ণ করেছিল; রিয়াল মাদ্রিদের এই সাফল্যকে ""লা উনোদেসিমা"" হিসেবে অভিহিত করা হয়েছিল।
২০১৬–১৭ মৌসুমে, জিদানের অধীনে রিয়াল মাদ্রিদ সর্বপ্রথম পূর্ণ মৌসুম শুরু করেছিল; তারা ২০১৬ উয়েফা সুপার কাপ জয়লাভের মধ্য দিয় তাদের এই মৌসুম শুরু করেছিল। ২০১৬ সালের ১০ই ডিসেম্বর তারিখে, রিয়াল মাদ্রিদ তাদের টানা ৩৫ ম্যাচ অপরাজিত ছিল, যেটি ক্লাবের একটি নতুন রেকর্ড ছিল। ২০১৬ সালের ১৮ই ডিসেম্বর তারিখে, রিয়াল মাদ্রিদ ২০১৬ ফিফা ক্লাব বিশ্বকাপের ফাইনালে জাপানি ক্লাব কাশিমা এন্টলারকে ৪–২ গোলে পরাজিত করে। ২০১৭ সালের ১২ই জানুয়ারি তারিখে, সেভিয়ার সাথে ৩–৩ গোলে ড্র করার মাধ্যমে রিয়াল মাদ্রিদ টানা ৩৫ ম্যাচ অপরাজিত থেকেছিল, এর মাধ্যমে পূর্ববর্তী মৌসুমে বার্সেলোনার তৈরি সকল প্রতিযোগিতায় টানা ৩৯ ম্যাচ অপরাজিত থাকার রেকর্ডটি ভেঙ্গে দিয়েছিল। এর তিনদিন পর, লা লিগার এক ম্যাচে সেভিয়ার কাছে ১–২ গোলে হেরে তাদের অপরাজিত থাকার ধারাটি থেমে গিয়েছিল। একই বছরের মে মাসে, রিয়াল মাদ্রিদ ২০১৬–১৭ লা লিগা জয়লাভ করেছিল, যেটি তাদের ইতিহাসে ৩৩তম লা লিগা এবং ২০১২ সালের পর প্রথম শিরোপা ছিল। ৩রা জুন তারিখে, রিয়াল ২০১৬–১৭ উয়েফা চ্যাম্পিয়নস লীগের ফাইনালে ইয়ুভেন্তুসকে ৪–১ গোলে হারিয়ে উয়েফা চ্যাম্পিয়ন লীগের ইতিহাসে প্রথম দল হিসেবে এবং ইউরোপীয় প্রতিযোগিতায় ১৯৮৯ ও ১৯৯০ সালে ইন্টার মিলানের জয়ের পর প্রথম দল হিসেবে টানা ২ বার শিরোপা জয়ের গৌরব অর্জন করে। এই শিরোপাটি রিয়াল মাদ্রিদের ১২তম এবং গত ৪ বছর ২য় উয়েফা চ্যাম্পিয়নস লীগ শিরোপা ছিল; এই সাফল্যকে ""লা দুওদেসিমা"" হিসেবে অভিহিত করা হয়েছিল। ট্রফি জয়ের দিক থেকে ২০১৬–১৭ মৌসুমটি রিয়াল মাদ্রিদের ইতিহাসে সর্বশ্রেষ্ঠ মৌসুম ছিল।
রিয়াল মাদ্রিদ ফুটবল ক্লাব
২০১৫ সালের ৩রা জুন তারিখে, রাফায়েল বেনিতেজ রিয়াল মাদ্রিদের সাথে তিন বছরের এক চুক্তি স্বাক্ষর করার মাধ্যমে নতুন ম্যানেজার হিসেবে নিযুক্ত হয়েছিলেন। ম্যাচদিন ১১-এ সেভিয়ার কাছে ৩–২ গোলে পরাজিত হওয়ার পূর্ব পর্যন্ত রিয়াল মাদ্রিদ লীগে অপরাজিত ছিল। এরপর বার্সেলোনার বিপক্ষে মৌসুমের প্রথম "ক্লাসিকো"য় ০–৪ গোলে হেরেছিল। কোপা দেল রে ৩২ দলের পর্বের প্রথম লেগে কাদিজের বিরুদ্ধে অযোগ্য খেলোয়াড় দেনিস চেরিশেভকে খেলিয়েছিল, যেখানে ৩–১ গোলে জয়লাভ করেছিল, কিন্তু অযোগ্য খেলোয়াড় হিসেবে চেরিশেভকে খেলানোর ফাইল দ্বিতীয় লেগ বাতিল হয়ে গিয়েছিল এবং প্রতিযোগিতায় রিয়াল মাদ্রিদকে অযোগ্য ঘোষণা করা হয়েছিল। সমর্থকদের সাথে অ-জনপ্রিয়তা, খেলোয়াড়দের সাথে অসন্তোষ এবং শীর্ষ দলগুলোর বিরুদ্ধে ভালো ফলাফল না পাওয়ার অভিযোগে ২০১৬ সালের ৪ঠা জানুয়ারিতে, বেনিতেজকে তার দায়িত্ব থেকে অব্যাহতি দেওয়া হয়েছিল।
ইকার ক্যাসিয়াস
ইকার ক্যাসিয়াস ১৯৯০-৯১ মৌসুমে তার ক্যারিয়ার শুরু করেন রিয়াল মাদ্রিদের যুবদলের হয়ে, যা তখন “লা ফ্যাব্রিকা’’ (La Fábrica) নামে পরিচিত ছিলো। ১৯৯৭ সালের ২৭ নভেম্বর মাত্র ১৬ বছর বয়সে তিনি চ্যাম্পিয়নস লীগে রিয়াল মাদ্রিদ বনাম রোসেনবর্গের খেলায় রিয়াল মাদ্রিদের সিনিয়র একাদশে ডাক পান। তবে ১৯৯৮-৯৯ মৌসুমে তিনি সিনিয়র দলে স্থায়ীভাবে ডাক পান। রিয়াল মাদ্রিদের হয়ে প্রথম খেলায় তিনি মাদ্রিদের তৎকালীন গোলকিপার বোডো ইগনার এর বদলী খেলোয়াড় হিসেবে মাঠে নামেন।
লিওনেল মেসি
২০০৯ সালের ২ মে, স্যান্তিয়াগো বার্নাব্যু স্টেডিয়ামে রিয়াল মাদ্রিদের বিপক্ষে মেসি জোড়া গোল করেন এবং বার্সেলোনা ২–৬ ব্যবধানে জয় লাভ করে। ১৩ মে, মেসি বার্সেলোনার হয়ে প্রথম কোপা দেল রে শিরোপা জিতেন। ফাইনাল খেলায় অ্যাথলেতিক বিলব্যাও এর বিপক্ষে তিনি ১টি গোল করেন ও ২টি গোলে সহায়তা করেন। মৌসুমে বার্সেলোনা লা লিগা শিরোপাও জিতে। ২৭ মে, চ্যাম্পিয়নস লীগের ফাইনালে গোল করে তিনি দলকে চ্যাম্পিয়নস লীগ শিরোপা জিততে সহায়তা করেন। এই গোলের মাধ্যমে মৌসুমে চ্যাম্পিয়নস লিগে মেসির গোল সংখ্যা দাড়ায় ৯। তিনিই উয়েফা চ্যাম্পিয়নস লিগের ইতিহাসে এক মৌসুমে ৯ গোল করা সর্বকনিষ্ঠ খেলোয়াড়। মেসি একটি দূর্দান্ত মৌসুম কাটিয়ে উয়েফা বর্ষসেরা ক্লাব ফরোয়ার্ড ও বর্ষসেরা ক্লাব খেলোয়াড়ের পুরস্কার অর্জন করেন। বার্সেলোনা এক মৌসুমে লা লিগা, কোপা দেল রে ও চ্যাম্পিয়নস লিগ তিনটি শিরোপাই জিতে এবং এটিই ছিল কোন স্পেনীয় ক্লাবের প্রথম ট্রেবল জয়। এই মৌসুমে মেসি বার্সেলোনার হয়ে সব ধরনের প্রতিযোগিতায় ৩৮ গোল করেন এবং ১৮টি গোলে সহায়তা করেন।
রিয়াল মাদ্রিদ ফুটবল ক্লাব
এপর্যন্ত বার্নাব্যু ১৯৬৪ উয়েফা ইউরোপীয়ান চ্যাম্পিয়নশিপ ফাইনাল, ১৯৮২ ফিফা বিশ্বকাপ ফাইনাল, ১৯৫৭, ১৯৬৯ এবং ১৯৮০ সালের ইউরোপীয়ান কাপ ফাইনাল এবং ২০১০ উয়েফা চ্যাম্পিয়নস লীগ ফাইনালের মতো ম্যাচ আয়োজন করেছেন। এই স্টেডিয়ামের নিজস্ব মাদ্রিদ মেট্রো রয়েছে, যেটি ১০ লাইন বিশিষ্ট এবং একে "সান্তিয়াগো বার্নাব্যু" নামে ডাকা হয়। ২০০৭ সালের ১৪ই নভেম্বর তারিখে, বার্নাব্যু উয়েফা কর্তৃক এলিট ফুটবল স্টেডিয়ামের স্বীকৃতি অর্জন করে।
লা লিগা
প্রাইমেরা ডিভিশন (প্রথম বিভাগ) স্পেনের লিগা ন্যাশিওন্যাল ডি ফুটবল প্রফেসনাল (এলএফপি)-এর শীর্ষ পর্যায়ের পেশাদারী ঘরোয়া ফুটবল লীগ। সচরাচর এ লীগটি বহিঃর্বিশ্বে লা লিগা (, দ্য লীগ) নামেই অধিক পরিচিত। স্পেনের ফুটবল লীগ পদ্ধতিতে ব্যবসায়িক কারণে প্রাতিষ্ঠানিকভাবে এটির নামকরণ করা হয়েছে লিগা বিবিভিএ বা বিবিভিএ লীগ নামে। লীগে ২০টি দলের মাঝে প্রতিদ্বন্দ্বিতা হয়। সর্বনিম্ন স্থান অধিকারী ৩টি দলকে অবনমন করে সেগুন্ডা ডিভিশনে প্রেরণ করা হয়। পরিবর্তে সেগুন্ডা ডিভিশনের শীর্ষ ৩ দলকে প্রাইমেরা ডিভিশনে অন্তর্ভুক্ত করা হয়। এ পর্যন্ত ৫৯টি দল লা লিগা খেলায় অংশগ্রহণের সুযোগ পেয়েছে। তন্মধ্যে নয়টি দল চ্যাম্পিয়ন হয়েছে। ১৯৫০-এর দশক থেকে এ পর্যন্ত রিয়াল মাদ্রিদ এবং বার্সেলোনা ফুটবল ক্লাব এ প্রতিযোগিতায় একচ্ছত্র প্রাধান্য বিস্তার করে আছে। রিয়াল মাদ্রিদ ৩৩ বার এবং বার্সেলোনা ২৫ বার চ্যাম্পিয়ন হয়েছে। বর্তমান চ্যাম্পিয়নধারী হিসেবে রয়েছে বার্সেলোনা।
রিয়াল মাদ্রিদ ফুটবল ক্লাব
১৯৫৯ সালে এই প্রতিদ্বন্দ্বিতা আন্তর্জাতিক নজরে আসে যখন ইউরোপীয় কাপের সময় দুইটি ক্লাব সেমি-ফাইনালে মুখোমুখি হয়।রিয়াল বার্নাব্যুতে প্রথম লেগে ২-১ গোলে জিতেছিল, যখন আতলেতিকো মেট্রোপলিটোনোতে ১-০ তে জিতেছিল।সমতা হওয়ায় আরেকটি খেলা হয় যা রিয়াল ২-১ এ জিতেছে।রিয়ালের মাদ্রিদ সাবেক কোচ হোসে ভিলালংঙ্গারের নেতৃত্বে ১৯৬০ এবং ১৯৬১ সালে কোপা দেল জেনারেলিমিমো ফাইনালে দুইবার পরাজিত করে আতলেতিকো কিছুটা প্রতিশোধ লাভ করে।
রিয়াল মাদ্রিদ ফুটবল ক্লাব
১৯৬১ থেকে ১৯৮৯ সাল পর্যন্ত রিয়াল লা লিগাকে আধিপত্য বিস্তার করে, ওইসময় শুধুমাত্র আতলেতিকো ১৯৬৬, ১৯৭০, ১৯৮৩ এবং ১৯৭৭ সালে লীগ শিরোপা জিতে কিছুটা গুরুতর প্রতিযোগিতা করে। ১৯৬৫ সালে বার্নাব্যুতে আট বছর ধরে অপরাজিত থাকা রিয়ালকে প্রথম দল হিসেবে আতলেতিকো পরাজিত করে। সাম্প্রতিক সময়ে আতলেতিকোর বিপক্ষে রিয়াল মাদ্রিদের রেকর্ড খুব অনুকূল। ১৯৯৯ সালের পর থেকে আতলেতিকোর শহর প্রতিদ্বন্দ্বীদের সাথে প্রথম জয় পায় ২০১৩ সালের মে মাসে কোপা দেল রেয়ের একটি খেলায়। ২০১৪-১৪ সালে রিয়াল এবং আতলেতিকো উয়েফা চ্যাম্পিয়নস লীগের ফাইনালে মুখোমুখি হয়।এই প্রথম ফাইনালে একই শহর থেকে দুটি ক্লাব খেলে। রিয়াল মাদ্রিদের অতিরিক্ত সময় ৪-১ ব্যবধানে জয়ী হয়। ৭ ফেব্রুয়ারী ২০১৫ তারিখে, রিয়েলকে ১৪ বছর পর ভিসেন্তে ক্যালদেরনে পরাজিত হয়। ২৮ মে ২০১৬ তারিখে, রিয়াল ও আতলেতিকো মিলানে চ্যাম্পিয়নস লীগের শিরোপা পুনরুদ্ধারের জন্য আবারো মুখোমুখি হয়, যাতে পেনাল্টি শুটআউটে রিয়াল জয় লাভ করে।
লুকাস বাজকেজ
বাজকেজ ২০০৭ সালে ১৬ বছর বয়সে রিয়াল মাদ্রিদ একাডেমিতে যোগ দেয়। তিনি ২০১০-১১ মৌসুমে রিয়াল মাদ্রিদের 'সি' দলের হয়ে অভিষেক হয়। ওই মৌসুমে ২৩ ম্যাচ খেলে ৪ টি গোল দেন তিনি। বাজকেজ রিয়াল মাদ্রিদের মূল দলের হয়ে ২০১২ সালের ১৭ নভেম্বরে অভিষিক্ত হন, ম্যাচটিতে মাত্র ৬ মিনিট খেলেন এবং ভিলারিয়ালের কাছে ১-২ গোলে পরাজিত হয়। ১৫ অক্টোবরে লাস পালমাসের বিপক্ষে ১ম গোল করেন, ম্যাচটি রিয়াল মাদ্রিদ ৩-২ গোলে জয়লাভ করে।
আদোলফো মেলেন্দেজ
এদোলফো মেলেন্দেজ (জন্ম: ২ জুন ১৯৮৪ - মৃত্যু: ৪ জুন ১৯৬৮) ছিলেন একজন স্পেনীয় ফুটবলার যিনি রিয়াল মাদ্রিদের প্রতিষ্ঠাকালীন সদস্য এবং পরে সভাপতি হন।
তিনি দুই মেয়াদে রিয়াল মাদ্রিদের সভাপতি হিসেবে দায়িত্ব পালন করেন। তাঁর প্রথম সভাপতিত্বকাল ছিলো ১৯০৮ থেকে ১৯১৬ সালের মধ্যে এবং তার দ্বিতীয় সভাপতিত্বকাল ছিলো ১৯৩৬ থেকে ১৯৪০ সালের মধ্যে।
রিয়াল মাদ্রিদ ফুটবল ক্লাব
২০১৮ সালে রিয়াল মাদ্রিদ ফোর্বস দ্বারা প্রকাশিত ফোর্বস সবচেয়ে মূল্যবান ফুটবল ক্লাবের তালিকায় স্থান পায়, যেখানে প্রকাশ করা হয় যে এই ক্লাবটির মোট মূল্য আনুমানিক €৩.৪৭ বিলিয়ন ($৪.১ বিলিয়ন)। ২০১৬–১৭ মৌসুমে ক্লাবটি দালোয়েত দ্বারা প্রকাশিত সবচেয়ে মূল্যবান ফুটবল ক্লাবের তালিকায় ২য় স্থান অধিকার করে, যেখানে ক্লাবটির বার্ষিক আয় ছিল আনুমানিক €৬৭৪.৬ মিলিয়ন। ক্লাবটি বিশ্বের সবচেয়ে বেশি সমর্থিত দলগুলোর মধ্যে একটি। রিয়াল মাদ্রিদ লা লিগার ৩ প্রতিষ্ঠাতা সদস্যের মধ্যে একটি যারা ১৯২৯ সাল হতে শুরু হওয়া লা লিগার ইতিহাসে কখনোই শীর্ষ বিভাগ হতে অবনমিত হয়নি (বাকি দুই সদস্য হলো অ্যাথলেতিক বিলবাও ও বার্সেলোনা)। এই ক্লাবটি ফুটবলে চলমান সবচেয়ে দীর্ঘ দ্বন্দ্ব ধারণকারী ক্লাব, বিশেষ করে বার্সেলোনার সাথে "এল ক্লাসিকো" এবং আতলেতিকো মাদ্রিদের সাথে "মাদ্রিদ ডার্বি"।
রদ্রিগো মরেনো মাচাদো
তিনি রিয়াল মাদ্রিদ সি-এর হয়ে খেলার মাধ্যমে তার পেশাদার ক্যারিয়ার শুরু করেন। ২০১০ সালে, তিনি বেনফিকার সাথে এক চুক্তি স্বাক্ষর করেন এই ক্লাবের হয়ে তিনি ৪টি শীর্ষ শিরোপা জয়াভ করতে সক্ষম হন। তিনি বেনফিকার সাথে ২০১৩–১৪ মৌসুমে ট্রেবল জয়লাভ করেন।
দানিলো
রিয়াল মাদ্রিদ
হুলিয়ান পালাসিওস
তিনি ১৮৯৭ থেকে ১৯৯০ সাল পর্যন্ত স্কাই ফুটবলের সদস্য ছিলেন। ১৯০০ সালে নিউ ফুট-বল ক্লাবের ভাঙ্গনের পর, তিনি "মাদ্রিদ ফুটবল ক্লাব" গঠন করেছিলেন, যেটি বর্তমানে রিয়াল মাদ্রিদ নামে পরিচিত এবং তিনি তার প্রথম প্রেসিডেন্ট ছিলেন।
২০১৮–১৯ রিয়াল মাদ্রিদ ফুটবল ক্লাব মৌসুম
২০১৮ সালের ১৫ই আগস্ট তারিখে, ২০১৮ উয়েফা সুপার কাপে আতলেতিকো মাদ্রিদের বিরুদ্ধে খেলার মাধ্যমে রিয়াল মাদ্রিদের এই মৌসুম শুরু হয়। উক্ত ম্যাচে অতিরিক্ত সময়ে রিয়াল মাদ্রিদ ২–৪ গোলে হারে। মূল ম্যাচ শেষের ১০ মিনিট পূর্ব পর্যন্ত বেনজেমা এবং রামোসের গোলে মাদ্রিদ এগিয়ে ছিল। এটি রিয়াল মাদ্রিদের শেষ ৯ ইউরোপীয় ফাইনাল জয়ের পর প্রথম হার ছিল। ৪ দিন পর, রিয়াল হেতাফের বিরুদ্ধে ২–০ গোলে জয়ের মাধ্যমে নতুন লা লিগা মৌসুম শুরু করে। উক্ত ম্যাচে রক্ষণভাগের খেলোয়াড় দানি কারভাহাল এবং গ্যারেথ বেল গোল করেন। হিরোনার বিরুদ্ধে, ১–০ গোলে পিছিয়ে থেকেও ৪–১ গোলে ম্যাচটি জয়লাভ করতে সক্ষম হয়। উক্ত ম্যাচে বেনজেমা দুটি গোল করেন এবং রামোস ও বেল একটি করে গোল করেন। ২০১৮ সালের ২৯শে আগস্ট তারিখে, লিঁও হতে আক্রমণভাগের খেলোয়াড় মারিয়ানো দিয়াজ মেজিয়া পুনরায় রিয়ালে যোগদান করেন।
ফুটবল ক্লাব বার্সেলোনা
১৯৬০ এর দশকে বার্সেলোনা খুব বেশি সফলতা পায়নি। এ সময় লা লিগায় একচেটিয়াভাবে রাজত্ব করে রিয়াল মাদ্রিদ। ক্যাম্প ন্যু-এর নির্মাণ কাজ ১৯৫৭ সালে শেষ হয়, ফলে খেলোয়াড়দের পেছনে ব্যয় করার জন্য কিছু পরিমান টাকা ক্লাবটির কাছে ছিল। ইতিবাচক দিকগুলোর মধ্য ছিল, ঐ দশকে ইয়োসেপ মারিয়া ফুস্তে ও চার্লস রেক্সাসের মত খেলোয়াড়দের উদ্ভব ঘটে এবং বার্সেলোনা ১৯৬৩ সালে কোপা দেল জেনেরালিসিমো ও ১৯৬৬ সালে ফেয়ার্স কাপ জিতে। ১৯৬৮ সালে সান্তিয়াগো বের্নাব্যুতে রিয়াল মাদ্রিদকে কোপা জেনেরালিসিমোর ফাইনালে ০–১ ব্যবধানে হারিয়ে বার্সেলোনা তার হারানো ঐতিহ্য ফিরে পায়। ১৯৭৪ সালে ফ্রাংকোর একনায়কতন্ত্রের অবসান ঘটলে বার্সেলোনা ক্লাবের নাম পরিবর্তন করে পুনরায় ফুটবল ক্লাব বার্সেলোনা রাখা হয়। ক্লাবের প্রতীকটিও পরিবর্তন করা হয় এবং তাতে প্রকৃত বর্ণগুলো ফিরিয়ে আনা হয়।
২০১৬–১৭ উয়েফা চ্যাম্পিয়নস লীগ
ওয়েলসের কার্ডিফের মিলেনিয়াম স্টেডিয়ামে ইয়ুভেন্তুস এবং রিয়াল মাদ্রিদের মধ্যে ফাইনাল খেলা অনুষ্ঠিত হয়েছিল। ১৯৯৮ সালের ফাইনাল খেলায় মুখোমুখি হওয়ার পর, দ্বিতীয়বারের মতো এই প্রতিযোগিতার শিরোপা নির্ধারণী ম্যাচে একে অপরের মুখোমুখি হয়েছিল। রিয়াল মাদ্রিদ, বর্তমান চ্যাম্পিয়ন, জুভেন্টাসকে ৪–১ গোলে হারিয়ে ১২তম শিরোপা জয়লাভ করেছিল। এই জয়ের মধ্য দিয়ে, রিয়াল মাদ্রিদ চ্যাম্পিয়নস লীগ যুগে এবং ১৯৯০ সালে মিলানের পর প্রথম দল হিসেবে টানা দুইবার শিরোপা জয়লাভ করেছিল
রিয়াল মাদ্রিদ ফুটবল ক্লাব
সর্বপ্রথম কুলচিহ্নটি একটি সাদামাদা নকশা ছিল, যেখানে ক্লাবের তৎকালীন নাম মাদ্রিদ ক্লাব দে ফুতবল হতে তিনটি বর্ণ "এমএসএফ" (MCF) ছিল; এই কুলচিহ্নটির রঙ ছিল গাঢ় নীল। ১৯০৮ সালে, এই কুলচিহ্নের প্রথম পরিবর্তন করা হয়েছিল। সে সময় বর্ণগুলো একটি বৃত্তের ভিতরে আরও সুস্পষ্ট আকার ধারণ করে। ১৯২০ সাল পর্যন্ত পেদ্রো পারাগেসের আমলে কুলচিহ্নের আকৃতিতে পরবর্তী কোন পরিবর্তন আনা হয়নি। অতঃপর, ত্রয়োদশ আলফনসো এই ক্লাবকে রাজকীয় পৃষ্ঠপোষকতা প্রদান করেছিলেন যার ফলে ক্লাবটি "রিয়াল মাদ্রিদ" নাম পায়, যার অর্থ "রাজকীয়। এর ফলে, ত্রয়োদশ আলফনসোর পরিহিত রাজকীয় মুকুট এই ক্লাবের প্রতীকে অন্তর্ভুক্ত করা হয়েছিল এবং ক্লাবটি "রিয়াল মাদ্রিদ ক্লাব দে ফুতবল" হিসেবে নিজেদের শৈলীকৃত করেছিল।
১৯৩১ সালে রাজতন্ত্র বিলোপের ফলে, সকল ক্লাব হতে রাজকীয় প্রতীক (রাজকীয় কুলচিহ্ন এবং রিয়াল উপাধি) বাদ দেওয়া হয়। কাস্তিল অঞ্চলের নিষ্প্রভ মুলবেরি ব্যান্ড দ্বারা রিয়ালের মুকুটটি প্রতিস্থাপিত হয়েছিল। ১৯৪১ সালে গৃহযুদ্ধ শেষ হওয়ার দুই বছর পর, কুলচিহ্নের "রিয়াল করোনা" বা "রাজকীয় মুকুট" পুনরুদ্ধার করা হয়েছিল, সেসময় কাস্তিলের শামুকের ডোরাটিও বজায় ছিল। উপরন্তু, সোনালি রঙকে প্রাধান্য দিয়ে পুরো কুলচিহ্ন তৈরি করা হয়েছিল এবং ক্লাবকে আবার "রিয়াল মাদ্রিদ ক্লাব দে ফুতবল" নামে ডাকা হয়। ২০০১ সালে, কুলচিহ্নের সবচেয়ে সাম্প্রতিক সংশোধন করা হয়, যখন ক্লাবটি ২১ শতকের জন্য নিজেদের আরও ভালভাবে প্রতিষ্ঠা করতে এবং তার কুলচিহ্নটিকে আরও মানসম্মত করে তুলতে চেয়েছিল। এই পরিবর্তনের মাধ্যমে মুলবেরি ডোরাটিকে পরিবর্তন করে আরও নীলাভ করে তোলা হয় নীল ছায়াছবি পরিবর্তন ছিল।
ক্রিস্তিয়ানো রোনালদো
ক্রিস্তিয়ানো রোনালদো বা ক্রিস্তিয়ানো রোনালদো দস সান্তুস আভেইরা (, আ-ধ্ব-ব: [kɾɨʃtiˈɐnu ʁuˈnaɫdu]) (জন্ম ৫ ফেব্রুয়ারি, ১৯৮৫) একজন পর্তুগিজ ফুটবলার যিনি জুভেন্টাস এবং পর্তুগাল জাতীয় দলে ফরোয়ার্ড হিসেবে খেলে থাকেন। অনেক বিশেষজ্ঞদের মতে রোনালদো বর্তমান সময়ের সেরা খেলোয়াড় এবং তিনি সর্বকালের  সেরা ফুটবলারদের মধ্যে একজন হিসাবে গণ্য হয়ে থাকেন । ২০০৯ সালে রিয়াল মাদ্রিদ তাঁকে £৮০ মিলিয়ন(€৯৪ মিলিয়ন/$১৩১.৬ মিলিয়ন) এর বিনিময়ে ইংলিশ ক্লাব ম্যানচেস্টার ইউনাইটেড থেকে তাদের দলে নিয়ে আসে যার ফলে রোনালদো সেইসময় ফুটবল ইতিহাসের সবচেয়ে দামী খেলোয়াড়ের সম্মান পান। রোনালদো এডরিনহার হয়ে তার যুব ক্যারিয়ার শুরু করেন এবং ন্যাশিওনালে যাওয়ার পূর্ব পর্যন্ত সেখানে তিনি ২ বছর খেলেন। ১৯৯৭ সালে রোনালদো পর্তুগীজ ক্লাব স্পোর্টিং সিপিতে আসেন। স্পোর্টিং সিপির হয়ে খেলার সময় রোনালদো ম্যানচেস্টার ইউনাইটেডের ম্যানেজার স্যার অ্যালেক্স ফার্গুসনের দৃষ্টি আকর্ষণ করতে সমর্থ হন, যিনি তাঁকে ২০০৩ সালে £১২.২৪ মিলিয়ন (€১৫ মিলিওন) এর বিনিময়ে ইউনাইটেডে নিয়ে আসে। ২০০৪ সালে রোনালদো ইউনাইটেডের হয়ে প্রথম ট্রফি, এফএ কাপ জেতেন।
কার্লোস পাদ্রোস
জুন ১৯০৪ সালে তিনি মাদ্রিদ ফুটবল ক্লাবের সভাপতি হিসাবে তার ভাই হুয়ান পাদ্রোসের স্থালাভিষিক্ত হন। অক্টোবরে ২৩ অক্টোবরে তিনি একটি অ-স্পেনীয় দলের বিরুদ্ধে রিয়ালের প্রথম খেলার ব্যবস্থা করেন করেন।প্রতিপক্ষ ছিলো ফরাসি ক্লাব গ্যালিয়া ক্লাব অফ প্যারিস ছিলেন, যারা ১৯০৫ সালের ফরাসি চ্যাম্পিয়ন ছিলো। ১-১ ড্র হিসাবে শেষ হওয়া এই খেলাটি ফ্রান্সের প্রেসিডেন্ট এমিল লবটের সফর উদযাপন করার জন্য ব্যবস্থা করা হয়েছিলো। তার সাভাপতিত্ব চলাকালীন ক্লাব ১৯০৫ থেকে ১৯০৮ সাল পর্যন্ত টানা চারবার কোপা দেল রে জিতেছিল। ১৯০৮ সালে আদোলফো মেলেন্দেজ ক্লাব সভাপতি হিসাবে তার স্থলাভিষিক্ত হন এবং ১৩ এপ্রিল তিনি আমৃত্যু সম্মানিত সভাপতি নির্বাচিত হন।
নিউ ফুট-বল ক্লাব
নিউ ফুট-বল ক্লাব ছিল মাদ্রিদ ভিত্তিক একটি স্পেনীয় ফুটবল ক্লাব, যেটি ১৮৯৭ থেকে ১৯০৩ সাল পর্যন্ত সক্রিয় ছিল। তারা ১৯০২ কোপা দে লা করোনাসিওনে অংশগ্রহণ করেছিল।
আলফ্রেদো দি স্তিফানো
ডি স্টিফানো সেন্টার ফরোয়ার্ড হিসেবে খেলতেন। ১৯৪৩ আর্জেন্টিনার রিভারপ্লেট ক্লাবে তার ক্যারিয়ার শুরু হয়। পরবর্তী এক দশক তিনি আর্জেন্টিনা ও কলম্বিয়ার বিভিন্ন ক্লাবে খেলেন। ১৯৫৩ সালে রিয়াল মাদ্রিদে আসার পর ফেরেঙ্ক পুসকাসের সাথে তার ফরোয়ার্ড লাইনে অনবদ্য জুটি গড়ে উঠে, যা ক্লাবটিকে অনেক সাফল্য এনে দেয়। ১৯৬৪ পর্যন্ত রিয়ালের হয়ে তিনি ২৮২টি ম্যাচ খেলে ২১৯টি গোল করেন, যা ক্লাবটির ইতিহাসে তাকে লীগের সর্বোচ্চ গোলদাতায় পরিণত করে।
রয়্যাল স্প্যানিশ ফুটবল ফেডারেশন
রয়্যাল স্প্যানিশ ফুটবল ফেডারেশন (স্পেনীয়: রিয়াল ফেদেরাসিও এস্পানিয়োলা দে ফুতবল; আরএফইএফ) হচ্ছে স্পেনের ফুটবল পরিচালনাকারী সংস্থা। এটি মাদ্রিদের নিকটবর্তী পৌরসভা লাস রোজাসের লা সিউদাদ দেল ফুতবলে অবস্থিত।
রিয়াল মাদ্রিদ বালোনসেস্তো বি
১৯৯৮ সালে, এই দলটি পুনরায় প্রতিষ্ঠিত হয় এবং এরপর ২০০৩ থেকে ২০০৬ সাল পর্যন্ত বিরতি থাকা সত্ত্বেও, এই দলটি প্রতিযোগিতায় অংশগ্রহণ করা অব্যাহত রেখেছিল। ২০০৬ সালে, এটি দলটি এলইবি ২ বিভাগে খেলা শুরু করে।
রিয়াল সোসিয়েদাদ
গত শতকের প্রথম দিকে সেন্ট সাবেস্টানে ফুটবল খেলা জনপ্রিয়তা লাভের প্রেক্ষিতে ১৯০৯ সালে সোসিয়েদাদ দে ফুটবল নামে ক্লাবটি প্রতিষ্ঠিত হয়।১৯২৮ সালে শুরু হওয়া লা লীগার প্রতিষ্ঠাকালীন সদস্য এটি।১৯৩১ সালে নাম পরিবর্তন করে Donostia Club de Futbol করা হয়।ক্লাবটি মূলত প্রাইমেরা ও সেগুন্দা ডিভিশনের মধ্যে উঠা-নামা করতে থাকে।১৯৩৯-৪০ মৌসুম থেকে নাম আবার পরিবর্তন করে Sociedad de Fútbol করা হয়।১৯৮১-৮২ ও ১৯৮২-৮৩ দুইবার লা লীগা শিরোপা জিতে রীতিমতো সবাইকে তাক লাগিয়ে দেয়।১৯৮৬-৮৭ মৌসুমে তারা প্রথমবারের মতো কোপা দেল রে জয় করে।২০০৭-০৮ মৌসুমে ৩৮ বছর পর প্রথমবারের মতো অবনমিত হয়।সেগুন্দা ডিভিশনে ৩ বছর থাকার পর ২০১০-১১ মৌসুমে আবার প্রাইমেরা ডিভিশনে ফেরত আসে,যেখানে তারা বর্তমানে বিদ্যমান।
হেতাফে সিএফ
হেতাফে ক্লাব দে ফুতবল (), অথবা কেবল হেতাফে, হচ্ছে একটি স্পেনীয় পেশাদার ফুটবল ক্লাব, যেটি বর্তমানে লা লিগায় খেলে। ক্লাবটি মাদ্রিদ মহানগরের একটি শহর হেতাফে-এ অবস্থিত। হেতাফে ১৯৪৬ সালে প্রতিষ্ঠিত হয়েছিল এবং ১৯৮৩ সালে পুনঃপ্রতিষ্ঠা লাভ করে।
ভিনিসিউস জুনিওর
২০১৭ সালের ২৩শে মে, স্পেনীয় ক্লাব রিয়াল মাদ্রিদ ভিনিসিউসকে তাদের দলে ভেড়ানোর জন্য একটি চুক্তিতে আবদ্ধ হয়, যেটি ২০১৮ সালের ১২ই জুলাই তার ১৮তম জন্মদিনের পর কার্যকর হয় (যেহেতু আন্তর্জাতিকভাবে এক ক্লাব থেকে অন্য ক্লাবে যেতে হলে সর্বনিম্ন বয়স ১৮ বছর হতে হয়)। তিনি প্রকাশিত তথ্য অনুযায়ী ৪৬ মিলিয়ন ইউরোতে রিয়ালে যোগ দেন, যেটি তখনকার সময়ে ব্রাজিলীয় ফুটবল ইতিহাসে নেইমারে পর দ্বিতীয় সর্বোচ্চ দামে বিক্রি হওয়া কোন খেলোয়াড়, এক ক্লাব থেকে অন্য ক্লাবে যোগদানের জন্য সবচেয়ে বেশি পরিমানের অর্থ গ্রহণকারী ব্রাজিলীয় ক্লাব (নেইমারকে কিনতে বার্সেলোনা ৮৬ মিলিয়ন ইউরো খরচ করেছিলো কিন্তু সান্তোস শুধু ১৭ মিলিয়ন পেয়েছিলো), এবং ১৯ বছরের কম বয়সী ফুটবলারের জন্য একটি ক্লাব কর্তৃক প্রদত্ত এখন পযন্ত সর্বোচ্চ পরিমাণ অর্থ প্রদান করে।
আনহেল দি মারিয়া
২০১০ সালের ৪ আগস্ট, ক্লাব আমেরিকার বিপক্ষে একটি প্রীতি খেলায় তার অভিষেক হয়। খেলায় রিয়াল মাদ্রিদ ৩–২ ব্যবধানে জয় লাভ করে। ২২ আগস্ট হারকিউলিসের বিপক্ষে আরেকটি প্রীতি খেলায় দি মারিয়া রিয়াল মাদ্রিদের হয়ে তার প্রথম গোল করেন। খেলায় রিয়াল মাদ্রিদ ৩–১ ব্যবধানে জয় লাভ করে। প্রাক মৌসুমের শেষ খেলায় অ্যাটলেটিকো পেনারোলের বিপক্ষে দি মারিয়া একক নৈপূন্যে একটি গোল করেন। খেলায় রিয়াল মাদ্রিদ ২–০ ব্যবধানে জয় লাভ করে।
ফুটবল ক্লাব বার্সেলোনার সমর্থক
ফুটবল ক্লাব বার্সেলোনা একটি কাতালান ফুটবল দল যা বার্সেলোনা শহরে অবস্থিত। ১৮৯৯ সালে জোয়ান গাম্পারের নেতৃত্বে একদল ইংরেজ, সুইস এবং স্থানীয় খেলোয়াড়দের নিয়ে ক্লাবটি গঠিত হয়। ১৯২৮ সালে, স্পেনের প্রথম সারির ফুটবল লীগ লা লিগা প্রতিষ্ঠার পর থেকেই এই ক্লাব লীগটির অংশ এবং এদের কখনও দ্বিতীয় বিভাগে অবনমন ঘটেনি। এখন পর্যন্ত এই ক্লাব ২২ বার লীগ চ্যাম্পিয়ন হয়েছে। এছাড়া, ২৫ বার কোপা দেল রে এবং ৪ বার উয়েফা চ্যাম্পিয়নস লিগও জিতেছে। ক্লাবের ১১৪ বছরের ইতিহাসে সমর্থকবৃন্দ ক্লাবটির কাতালান পরিচয় গঠনে গুরুত্বপূর্ণ দায়িত্ব পালন করেছেন। ১৯২৩ সালে মিগুয়েল প্রিমো দি রিভেরার স্বৈরাচারী শাসন থেকে শুরু করে ফ্রান্সিস ফ্রাঙ্কোর ফ্যাসিবাদী শাসন পর্যন্ত, বার্সেলোনা এবং কাতালোনিয়ার উপর বিভিন্ন ধরণের সংস্কৃতিক নিষেধাজ্ঞা প্রণয়ন করা হয়, যা ক্লাবটিকে একটি বিদ্রোহের প্রতীক হিসেবে গড়ে তোলে। ১৯৭৮ সালে স্পেনে গনতন্ত্র প্রতিষ্ঠিত হলে, ক্লাবের কিছু সমর্থক গ্রুপ গড়ে ওঠে। এর মধ্যে উল্লেখযোগ্য হল বয়িক্সোস নয়িস।
রিয়াল মাদ্রিদ ফুটবল ক্লাব
২০০২ সালে উয়েফা চ্যাম্পিয়নস লীগের একটি ম্যাচকে স্পেনীয় প্রচারমাধ্যম "শতাব্দীর সেরা ম্যাচ" হিসেবে অভিহিত করে।সেই ম্যাচে মাদ্রিদের জয় প্রায় ৫০০ মিলিয়ন মানুষ দেখেছিলো।দুই দলের খেলায় প্রায় সময় অনেক বিদ্রুপকারী স্মরণীয় গোল উদযাপন করা হয়।যার মধ্যে ১৯৯৯ সালে রাউলের একটি উল্লেখযোগ্য।সেই ম্যাচে রাউল গোল করে মুখে আঙ্গুল দিয়ে প্রায় ১ লাখ বার্সেলোনা সমর্থককে চুপ করিয়ে দেয়।
মাদ্রিদ সিএফএফ
মাদ্রিদ ক্লাব দে ফুতবল ফেমেনিনো (; "মাদ্রিদ নারী ফুটবল ক্লাব") হল মাদ্রিদের নারীদের ফুটবল ভিত্তিক ক্লাব, যারা বর্তমানে প্রিমেরা দিভিসিওনে খেলেন।
২০১৭ ফিফা ক্লাব বিশ্বকাপ
স্পেনীয় লীগ লা লিগার ক্লাব রিয়াল মাদ্রিদ এই প্রতিযোগিতার সর্বশেষ প্রতিযোগিতাসহ ২ বারের এবং বর্তমান চ্যাম্পিয়ন। ২০১৬–১৭ উয়েফা চ্যাম্পিয়নস লীগ জয়ের মাধ্যমে রিয়াল মাদ্রিদ এই প্রতিযোগিতায় অংশগ্রহণের যোগ্যতা অর্জন করেছিল।
রিয়াল মাদ্রিদ সি
রিয়াল মাদ্রিদ সি রিয়াল মাদ্রিদের দ্বিতীয় সংরক্ষিত দল হিসেবে ব্যবহৃত হতো।তবে ২০১৫ তে ক্লাবটি বন্ধ করে দেওয়া হয়।
১৯৫২ সালে রিয়াল মাদ্রিদ এই অপেশাদার দলটি গঠন করে।
১৯৯১ সালে নামকরণ নিয়ে নতুন নিয়মের কারণে ক্লাবটির নাম পরিবর্তন করে রাখা হয় "রিয়াল মাদ্রিদ সি"।খরচ কমানোর উদ্দেশ্যে ২০১৫ সালে ক্লাবটি বন্ধ করে দেয় রিয়াল মাদ্রিদ কতৃপক্ষ।
ডেভিড বেকহ্যাম
১৯৯২ সালে ১৭ বছর বয়সে ম্যানচেস্টার ইউনাইটেড হয়ে বেকহ্যামের পেশাদার খেলোয়াড়ি জীবন শুরু হয়। বেকহ্যাম থাকা অবস্থায় ম্যানচেস্টার ইউনাইটেড ছয়বার প্রিমিয়ার লীগ, দুইবার এফএ কাপ এবং ১৯৯৯ সালে উয়েফা চ্যাম্পিয়ন্স লীগ শিরোপা অর্জন করে। ২০০৩ সালে তিনি পাঁচ বছরের চুক্তিতে রিয়াল মাদ্রিদে যোগদান করেন। রিয়ালের হয়ে বিনা সাফল্যে তিনটি মৌসুম কাটানোর পর শেষ মৌসুমে এসে লা লিগা অর্জন করেন। জানুয়ারী, ২০০৭ সালে জানানো হয় যে, বেকহ্যাম লস এঞ্জেলস গ্যলাক্সির সাথে পরবর্তী পাঁচ বছরের জন্য চুক্তি বদ্ধ হয়েছেন। রিয়ালের হয়ে জুন ১৭, ২০০৭ সালে বেকহ্যাম তার শেষ ম্যাচ খেলেন।
রিয়াল মাদ্রিদ ফুটবল ক্লাব
১৯৫০ এর দশকে, আলফ্রেডো ডি স্তিফানোর ট্রান্সফার নিয়ে ওঠা বিতর্ক দুই দলের প্রতিদ্বন্দ্বিতাকে আরও বাড়িয়ে তোলে, যিনি শেষপর্যন্ত রিয়াল মাদ্রিদে যোগ দেন এবং পরবর্তীতে তাদের সাফল্যের মূল চাবিকাঠি হয়ে ওঠেন। ১৯৬০ এর দশকে, তাদের এই প্রতিদ্বন্দ্বিতা ইউরোপীয় পর্যায়ে পৌছায়, যখন তারা ইউরোপীয় কাপের নক-আউট পর্বে দুইবার মুখোমুখি হয়।
লিওনেল মেসি
মেসি ২০০০ থেকে ২০০৩ সাল পর্যন্ত বার্সেলোনার যুব একাডেমীর ইনফান্তিল বি, কাদেতে বি এবং কাদেতে এ দলে খেলেছেন। কাদেতে এ দলে খেলার সময় তিনি ৩০ খেলায় ৩৭ গোল করেন। ২০০৩ সালে অর্থনৈতিক সীমাবদ্ধতার কারণে তাকে ক্লাব থেকে প্রায় ছেড়েই দেওয়া হয়েছিল, কিন্তু যুব দলের প্রশিক্ষণ কর্মিদের জোড়াজুড়িতে ক্লাবের ব্যবস্থাপনা পরিষদ তাকে দলে রেখে দেওয়ার সিদ্ধান্ত নেয় (সেসময় সেস্‌ ফ্যাব্রিগাসকে ছেড়ে দেওয়া হয়)। ২০০৩–০৪ মৌসুমে মেসি পাঁচটি আলাদা দলে খেলেন, যা একটি রেকর্ড। তিনি হুভেনিল বি দলে খেলে ১টি গোল করেন এবং হুভেনিল এ দলে খেলার সুযোগ লাভ করেন। সেখানে তিনি ১৪ খেলায় ২১টি গোল করেন। ২০০৩ সালের ২৯ নভেম্বর, বার্সেলোনা সি (তের্সেরা দিভিসিওন) দলে এবং ২০০৪ সালের ৬ মার্চ, বার্সেলোনা বি (সেহুন্দা দিভিসিওন) দলে তার অভিষেক হয়। ঐ মৌসুমে তিনি উভয় দলের হয়েই খেলেন এবং সি দলের হয়ে তার গোল সংখ্যা ছিল ১০ খেলায় ৫ এবং বি দলের হয়ে ৫ খেলায় শূন্য। এই দুই দলে অভিষেকের পূর্বে মেসির মূল দলে অভিষেক হয়েছিল ২০০৩ সালের ১৬ নভেম্বর, পোর্তোর বিপক্ষে একটি প্রীতি ম্যাচে (১৬ বছর এবং ১৪৫ দিন বয়সে)।
র‍ামোন কালদেরন
হোসে রামোন কালদেরন রামোস (জন্ম:২৬ মে ১৯৫১) হলেন একজন স্পেনীয় আইনজীবী এবং রিয়াল মাদ্রিদ ফুটবল ক্লাবের সাবেক সভাপতি।
২ জুলাই ২০০৬ তারিখে তিনি রিয়াল মাদ্রিদের সভাপতি নির্বাচিত হন।তার ৮৩৪৪ ভোটের বিপরীতে তার নিকটতম প্রতিদ্বন্দ্বী হুয়ান পালাসিওস পান ৮০৯৮
রিয়াল মাদ্রিদ ফুটবল ক্লাব
১৯৫৫ সালে, "এল'একুইপে"-এর একজন ক্রীড়া সাংবাদিক ও সম্পাদক, গাব্রিয়েল হানোত দ্বারা প্রস্তাবিত একটি ধারণার ওপর ভিত্তি করে বার্নাব্যু, বেদ্রিগনান এবং গুজতভ সেবেস ইউরোপের চ্যাম্পিয়ন দলগুলোকে নিয়ে একটি প্রতিযোগিতা আরম্ভ করেছিল, যেখানে ক্লাবগুলো নিমন্ত্রণের মাধ্যমে প্রতিযোগিতায় অংশগ্রহণের সুযোগ পেত; এই প্রতিযোগিতাটি বর্তমানে উয়েফা চ্যাম্পিয়নস লীগ নামে পরিচিত। বার্নাব্যুর নেতৃত্বে, তিনি রিয়াল মাদ্রিদকে স্পেনীয় এবং ইউরোপীয় ফুটবলে একটি শক্তিশালী ক্লাব হিসেবে গড়ে উঠতে সাহায্য করেছিলেন। ১৯৫৬ সাল হতে ১৯৬০ সাল পর্যন্ত টানা ৫ বছর রিয়াল মাদ্রিদ ইউরোপিয়ান কাপ জয়লাভ করতে সক্ষম হয়েছিল, যার মধ্যে ১৯৬০ সালে, হাম্পদেন পার্কে অনুষ্ঠিত ফাইনালে এইন্ত্রাখট ফ্রাঙ্কফুর্টের বিরুদ্ধে ৭–৩ গোলে জয়টি উল্লেখযোগ্য। টানা ৫ বছর যাবত সাফল্য অর্জনের পর, রিয়াল মাদ্রিদকে স্থায়ীভাবে ইউরোপিয়ান কাপের আসল শিরোপাটি প্রদান করা হয় এবং উয়েফা ব্যাজ অফ অনার পরিধান করার অধিকার দেওয়া হয়।
আনহেল দি মারিয়া
২৯ আগস্ট, মায়োর্কার বিপক্ষে লা লিগায় তার অভিষেক হয়। খেলাটি গোলশূন্য ড্র হয়। ১৮ সেপ্টেম্বর, সোসিয়েদাদের বিপক্ষে খেলায় তিনি লীগে তার প্রথম গোল করেন। খেলায় রিয়াল মাদ্রিদ ২–১ ব্যবধানে জয় লাভ করে। এর দশ দিন পর চ্যাম্পিয়নস লীগে অক্সারের বিপক্ষে রিয়াল মাদ্রিদ ১–০ ব্যবধানে জয় লাভ করে। খেলার একমাত্র গোলটি করেন দি মারিয়া। ১৯ ডিসেম্বর, সেভিয়ার বিপক্ষে তিনি একটি বিতর্কিত গোল করেন। ২২ ডিসেম্বর, লেভান্তের বিপক্ষে খেলায় তিনি করিম বেনজেমার দুইটি গোলে এবং ক্রিস্তিয়ানো রোনালদোর একটি গোলে সহায়তা করেন। খেলায় রিয়াল মাদ্রিদ ৮–০ ব্যবধানে জয় লাভ করে। চ্যাম্পিয়নস লীগের রাউন্ড অব ১৬ এর দ্বিতীয় লেগের খেলায় অলিম্পিক লিওনাইসের বিপক্ষে দি মারিয়া একটি গোল করেন। খেলায় রিয়াল মাদ্রিদ ৩–০ ব্যবধানে জয় লাভ করে এবং সাত বছরের মধ্যে প্রথমবারের মত কোয়ার্টার ফাইনালে পৌছায়।
সিউদাদ রিয়াল মাদ্রিদ
যুবদল খেলোয়াড়দের যাদের পরিবার মাদ্রিদে বাস করে না,তাদের জন্য যুবদল ভবন বরাদ্দ। এটিতে ৪০ টি দৈত্ব কক্ষ রয়েছে, প্রত্যেকটিতে একটি বারান্দা এবং ব্যক্তিগত বাথরুম, একটি যৌথ খাবার ঘর, যৌথ বিশ্রাম কক্ষ এবং শিক্ষার জন্য শ্রেণীকক্ষ রয়েছে। ১০ থেকে ১৮ বছর বয়সী খেলোয়াড়রা যুব দল আবাসিক ভবনটিতে বসবাস করে।
২০১৫-১৬ মৌসুমের মাঝামাঝি সময়ে রিয়াল মাদ্রিদ বাস্কেটবল বিভাগকে ভ্যালদেবেবাসে তাদের নিজস্ব ক্রীড়া সুবিধা প্রদান করা হয়। একটি নতুন প্রশিক্ষণ প্যাভিলিয়নে চারটি একযোগে ব্যবহারযোগ্য ট্র্যাক, প্রথম দলের জন্য একটি এবং যুবদলের জন্য বাকিগুলো নির্মিত হয়েছিল। সিউদাদ রিয়াল মাদ্রিদ মোট আয়তন ১.২ মিলিয়ন বর্গ মিটার।
ফুটবল ক্লাব বার্সেলোনা
১৮৯৯ সালের ২২ অক্টোবর, হুয়ান গাম্পের ‘‘লস দেপোর্তেস’’ পত্রিকায় একটি বিজ্ঞাপন প্রকাশ করে ফুটবল ক্লাব প্রতিষ্ঠা করতে তার আগ্রহ প্রকাশ করেন। ২৯ নভেম্বর, জিমনাসিও সোলে একটি সম্মেলনে তিনি ইতিবাচক সাড়া পান। সম্মেলনে এগারো জন খেলোয়াড় উপস্থিত ছিলেন। তারা হলেন: গুয়ালতেরি ওয়াইল্ড, লুইস ডি'ওসো, বার্তোমেউ তেরাদাস, অটো কুঞ্জলে, অটো মায়ের, এনরিক ডুক্যাল, পেরে ক্যাবত, জোসেপ লোবেত, জন পার্সনস এবং উইলিয়াম পার্সনস। এভাবে জন্ম নেয় ফুট-বল ক্লাব বার্সেলোনা (Foot-Ball Club Barcelona)।
১৯৬০ আন্তর্মহাদেশীয় কাপ
১৯৬০ আন্তর্মহাদেশীয় কাপ হচ্ছে ১৯৬০ সালের ৩রা জুলাই এবং ৪ঠা সেপ্টেম্বর তারিখে অনুষ্ঠিত আন্তর্মহাদেশীয় কাপের উদ্বোধনী আসর, যেখানে বর্তমান ইউরোপীয় ফুটবল চ্যাম্পিয়ন ক্লাব রিয়াল মাদ্রিদ এবং বর্তমান দক্ষিণ আমেরিকান ফুটবল চ্যাম্পিয়ন পেনিয়ারোল মুখোমুখি হয়েছে। কনমেবল সচিব, হোসে রামোস দে ফ্রেইতাস এবং উয়েফা সচিব পিয়েরে দেলাউনির ধারণার ভিত্তিতে এই প্রতিযোগিতার আয়োজন করা হয়।
মারিয়ানো দিয়াজ মেজিয়া
২০১১ সালে, বাদালোনার হয়ে অভিষেকের পর পরই মারিয়ানো রিয়াল মাদ্রিদে যোগদান করেন, যেখানে তিনি রিয়াল মাদ্রিদের সি দলের হয়ে এবং পরে রিয়াল মাদ্রিদ কাস্তিয়ায় রিয়ালের বদলি খেলোয়াড় হিসেবে খেলেন। তিনি ২০১৫–১৬ সেহুন্দা দিভিসিওন বি মৌসুমের সর্বোচ্চ গোলদাতা ছিলেন। পরবর্তীতে তিনি রিয়াল মাদ্রিদের প্রথম দলের হয়ে খেলেছেন এবং ২০১৬–১৭ মৌসুমে লা লিগা, উয়েফা চ্যাম্পিয়নস লীগ এবং ফিফা ক্লাব বিশ্বকাপের মতো প্রতিযোগিতায় রিয়াল মাদ্রিদের একজন সদস্য ছিলেন। অতঃপর তিনি লীগ ১ ক্লাব লিঁওতে যোগদান করেন, যেখানে এক মৌসুম খেলার পর তিনি পুনরায় রিয়াল মাদ্রিদে যোগদান করেন।
রিয়াল মাদ্রিদ ফুটবল ক্লাব
২০১০ সালের মে মাসে, পর্তুগিজ ম্যানেজার জোসে মরিনহো রিয়াল মাদ্রিদের ম্যানেজার হিসেবে যোগদান করেছিলেন। ২০১১ সালের এপ্রিল মাসে, ফুটবল ইতিহাসে প্রথমবারের মতো মাত্র ১৮দিনের মধ্যে চারটি "এল ক্লাসিকো" অনুষ্ঠিত হয়েছিল। যার প্রথম ম্যাচটি ছিল ১৭ই এপ্রিলে লীগ ম্যাচ (যেটি ১–১ গোলে ড্র হয়েছিল যেখানে উভয় ক্লাব পেনাল্টিতে গোল করেছিল), দ্বিতীয় ম্যাচটি ছিল কোপা দেল রে-এর ফাইনাল (যেটি ১–০ গোলে মাদ্রিদ জয়লাভ করেছিল) এবং ২৭শে এপ্রিল ও ২রা মে আয়োজিত বিতর্কিত দুই-লেগ বিতর্কিত চ্যাম্পিয়নস লীগ সেমিফাইনালে বার্সেলোনা ৩–১ ব্যবধানে জয়লাভ করেছিল।
২০১৮–১৯ রিয়াল মাদ্রিদ ফুটবল ক্লাব মৌসুম
২০১৮ সালের ৩রা নভেম্বর তারিখে, ভিনিসিউস জুনিওরের অভিষেক গোল এবং রামোসের পেনাল্টির মাধ্যমে লীগ খেলায় রিয়াল ভায়াদোলিদের বিরুদ্ধে ২–০ গোলে জয়লাভ করে। ৪ দিন পর, রিয়াল চ্যাম্পিয়নস লীগের ফিরতি লেগের খেলায় ভিক্তোরিয়া প্লজেনের বিরুদ্ধে ৫–০ গোলে বড় ব্যবধানে জয়লাভ করে; এই ম্যাচে বেনজেমা দুটি, বেল, কাজিমিরো এবং টনি ক্রুস একটি করে গোল করেন। ২০১৮ সালের ১১ই নভেম্বর তারিখে, লীগ খেলায় বেনজেমা, রামোস, দানি সেবায়োস এবং একটি আত্মঘাতী গোলের মাধ্যমে সেলতা বিগোকে ৪–২ গোলে হারায়। ২০১৮ সালের ১৩ই নভেম্বর তারিখে, রিয়াল মাদ্রিদের সাথে ২০২১ সাল পর্যন্ত চুক্তি স্বাক্ষরের মাধ্যমে সোলারি প্রধান কোচের দায়িত্ব গ্রহণ করেন। ২০১৮ সালের ২৪শে নভেম্বর তারিখে, এসডি এইবারের সাথে ০–৩ গোলে হেরে যায়। রোমার বিরুদ্ধে চ্যাম্পিয়নস লীগের ম্যাচে বেল এবং লুকাস বাজকেজের করা গোলের মাধ্যমে ২–০ গোলে জয়লাভ করে। এই জয়ের মাধ্যমে, মাদ্রিদ নকআউট পর্বে অগ্রসর হয়।
আলফ্রেদো দি স্তিফানো স্টেডিয়াম
এস্তাদিও আলফ্রেদো দি স্তিফানো একটি বহু-ব্যবহারের স্টেডিয়াম যার নামকরণ সাবেক রিয়াল মাদ্রিদ কিংবদন্তি আলফ্রেদো দি স্তিফানোর নামে হয়েছে।বর্তমানে রিয়াল মাদ্রিদের সংরক্ষিত দল রিয়াল মাদ্রিদ কাস্তিয়া ব্যবহার করছে।
৯ মে ২০০৬ সাল, রোজ মঙ্গলবার রিয়াল মাদ্রিদ বনাম স্তাদ রেইমসের মধ্যকার ম্যাচ দিয়ে স্টেডিয়ামের উদ্বোধন হয়।
ফুটবল ক্লাব বার্সেলোনা
২০০৯ কোপা দেল রে’র ফাইনালে, অ্যাথলেটিক বিলবাওকে ৪–১ ব্যবধানে হারিয়ে ২৫তম বারের মত এই শিরোপা জেতার রেকর্ড গড়ে বার্সেলোনা। এর তিন দিন পরেই তারা রিয়াল মাদ্রিদকে ৬–২ ব্যবধানে হারায় এবং লা লিগা শিরোপা জিতে। চ্যাম্পিয়ন্স লীগের ফাইনালে ম্যানচেস্টার ইউনাইটেডকে ২–০ ব্যবধানে হারিয়ে তারা ২০০৮–০৯ মৌসুমে ট্রেবল শিরোপা জিতে। এটিই ছিল কোন স্পেনীয় ক্লাবের প্রথম ট্রেবল জয়। এছাড়া তারা অ্যাথলেটিক বিলবাওকে হারিয়ে ২০০৯ স্পেনীয় সুপার কোপা এবং সাখতার দোনেত্‍স্ককে হারিয়ে ২০০৯ উয়েফা সুপার কাপ শিরোপাও জিতে। ডিসেম্বরে, আর্জেন্টাইন ক্লাব এস্তুদিয়ান্তেসকে হারিয়ে তারা ফিফা ক্লাব বিশ্বকাপ শিরোপা জিতে এবং এক পঞ্জিকাবর্ষে সাম্ভব্য ছয়টি শিরোপার সবকয়টি জেতার রেকর্ড গড়ে। ২০১০ সালে, স্পেনীয় ফুটবলে বার্সেলোনা দুইটি নতুন রেকর্ড গড়ে। তারা ৯৯ পয়েন্ট নিয়ে লা লিগা শিরোপা এবং তাদের নবম স্পেনীয় সুপার কোপা শিরোপা জিতে।
২০১০ সালের জুনে, জোয়ান লাপোর্তার প্রস্থানের পর সান্দ্রো রসেলকে ক্লাব প্রেসিডেন্ট হিসেবে নির্বাচিত করা হয়। এই নির্বাচন সংঘটিত হয় ১৩ জুন। নির্বাচনে তিনি মোট ভোটের ৬১.৩৫% পেয়ে নির্বাচিত হন। রসেল ভ্যালেন্সিয়া থেকে ডেভিড ভিয়াকে ৪০ মিলিয়ন ইউরো এবং লিভারপুল থেকে হ্যাভিয়ের মাশ্চেরানোকে ১৯ মিলিয়ন ইউরোর বিনিময়ে ক্রয় করেন।
২০১০ সালের নভেম্বরে, বার্সেলোনা তাদের প্রধান প্রতিদ্বন্দ্বী রিয়াল মাদ্রিদকে ৫–০ ব্যবধানে হারায়। ২০১০–১১ মৌসুমে ৯৬ পয়েন্ট নিয়ে বার্সেলোনা টানা তৃতীয়বারের মত লা লিগা শিরোপা জিতে। ২০১১ সালের এপ্রিলে, কোপা দেল রে’র ফাইনালে রিয়াল মাদ্রিদের বিপক্ষে ১–০ ব্যবধানে হেরে যায় তারা। ২০১১ সালের ২৮ মে, চ্যাম্পিয়ন্স লীগের ফাইনালে ম্যানচেস্টার ইউনাইটেডকে ৩–১ ব্যবধানে হারায় বার্সেলোনা। এটি ছিল তাদের চতুর্থ চ্যাম্পিয়ন্স লীগ শিরোপা। ২০১১ সালের আগস্টে, লা মাসিয়া উদ্ভাবিত সেস্‌ ফ্যাব্রিগাসকে আর্সেনাল থেকে কিনে নেয় বার্সেলোনা, যিনি বার্সেলোনাকে স্পেনীয় সুপার কোপা জেতাতে সহায়তা করেন। এই শিরোপা জয়ের মাধ্যমে বার্সেলোনার মোট শিরোপা সংখ্যা দাড়ায় ৭৩-এ।
এল ক্লাসিকো
এল ক্লাসিকো (; ), রিয়াল মাদ্রিদ ক্লাব ডি ফুটবল (রিয়াল মাদ্রিদ) এবং ফুটবল ক্লাব বার্সেলোনার (বার্সেলোনা) মধ্যে সংঘটিত যেকোন ফুটবল প্রতিযোগিতার নাম। শুরুতে শুধুমাত্র স্প্যানিশ চ্যাম্পিয়নশিপে অনুষ্ঠিত খেলাগুলোকেই এল ক্লাসিকো বলা হলেও বর্তমানে চ্যাম্পিয়নস লীগ ফাইনাল ব্যতীত রিয়াল মাদ্রিদ এবং বার্সেলোনার মধ্যে অনুষ্ঠিত সকল খেলাকে এই নামে ডাকা হয়। এটি বিশ্বের সর্বাধিক অনুসৃত ফুটবল ম্যাচ, যা বিশ্বের কোটি কোটি ফুটবলপ্রেমী উপভোগ করে থাকেন।
১৯০৮ কোপা দেল রে
১৯০৭ কোপা দেল রে-এর ম্যাচে মাদ্রিদের ভক্তদের ব্যবহারে বিতৃষ্ণ হয়ে, অ্যাথলেটিকো বিলবাও এই আসরে অংশগ্রহণ করতে অস্বীকৃতি জানায়। এছাড়াও অর্থনৈতিক কারণে কাতালান চ্যাম্পিয়ন এক্স স্পোর্তিং ক্লাব-ও এই আসরে অংশগ্রহণ করেনি। অবশেষে মাত্র দুটি ক্লাব এই আসরে প্রতিযোগিতা করে; যারা হলেন: মাদ্রিদ এফসি এবং ভিগো স্পোর্তিং.
রিয়াল মাদ্রিদ ফুটবল ক্লাব
১৯৫০-এর দশকে রিয়াল মাদ্রিদ স্পেনে এবং ইউরোপীয় প্রতিযোগিতায় নিজেদের একটি অপ্রতিরোধ্য শক্তি হিসেবে প্রতিষ্ঠিত করেছিল। উক্ত সময়ে তারা টানা ৫ বার ইউরোপিয়ান কাপ জয়লাভ করে এবং ৭ বার এই প্রতিযোগিতার ফাইনালে খেলে। এই সাফল্য তারা স্পেনীয় লীগেও ধরে রেখেছিল, যেখানে তারা ৭ বছরের মধ্যে ৫ বার ট্রফি ঘরে তুলতে সক্ষম হয়েছিল। উক্ত সময়ের আলফ্রেদো দি স্তিফানো, ফেরেন্তস পুশকাস, ফ্রান্সিস্কো হেন্তো, রেমোঁ কোপার সমন্বিত দলটিকে অনেকে ফুটবলের সর্বকালের সেরা দল হিসেবে বিবেচনা করেন। ঘরোয়া ফুটবলে, রিয়াল এপর্যন্ত ৬৪টি শিরোপা জয়লাভ করেছে; যার মধ্যে রেকর্ড পরিমাণ ৩৩টি লা লিগা শিরোপা, ১৯টি কোপা দেল রে শিরোপা, ১০টি স্পেনীয় সুপার কাপ শিরোপা, ১টি কোপা এভা দুয়ার্তে শিরোপা এবং ১টি কোপা দে লা লিগা শিরোপা রয়েছে। ইউরোপীয় এবং বিশ্বব্যাপী প্রতিযোগিতায়, রিয়াল সর্বমোট ২৬টি শিরোপা জয়লাভ করেছে; যার মধ্যে রেকর্ড পরিমাণ ১৩টি ইউরোপিয়ান কাপ/উয়েফা চ্যাম্পিয়নস লীগ শিরোপা, ২টি উয়েফা কাপ শিরোপা এবং ৪টি উয়েফা সুপার কাপ শিরোপা রয়েছে। আন্তর্জাতিক ফুটবলে, তারা রেকর্ড পরিমাণ ৭টি ক্লাব বিশ্ব চ্যাম্পিয়নশিপ জয়লাভ করেছে।
২০১৮–১৯ রিয়াল মাদ্রিদ ফুটবল ক্লাব মৌসুম
নতুন মাসের প্রথম দিনেই, রিয়াল মাদ্রিদ লেগানেসের বিরুদ্ধে ৪–১ গোলে জয়লাভ করার মাধ্যমে ৩ পয়েন্ট অর্জন করে। এই ম্যাচেও বেনজেমা দুটি গোল করেন এবং রামোস ও বেল একটি করে গোল করেন। ২০১৮ সালের ১৫ই সেপ্টেম্বর তারিখে, অ্যাথলেতিক বিলবাওয়ের সাথে অ্যাওয়ে ম্যাচে ১–১ গোলে ড্র করে; এই ম্যাচে ইস্কোর করা অসাধারণ হেডে রিয়াল মাদ্রিদ ১ পয়েন্ট অর্জন করতে সক্ষম হয়। ৪ দিন পর, ২০১৮–১৯ উয়েফা চ্যাম্পিয়নস লীগের গ্রুপ পর্বে নিজেদের প্রথম ম্যাচে রোমার বিরুদ্ধে ৩–০ গোলে জয়লাভ করে। উক্ত ম্যাচে বেল, ইস্কো এবং মারিয়ানো একটি করে গোল করেছিল। ৩ দিন পর, মার্কো আসেন্সিওর করা একমাত্র গোলে এস্পানিওলের বিরুদ্ধে ১–০ গোলে জয়লাভ করে। ২০১৮ সালের ২৬শে সেপ্টেম্বর তারিখে, রিয়াল মাদ্রিদ এই মৌসুমের প্রথম হারের সম্মুখীন হয়, ম্যাচটিতে তারা সেভিয়ার বিরুদ্ধে ০–৩ গোলে হেরে যায়। ৩ দিন পর, এই মৌসুমের প্রথম মাদ্রিদ ডার্বিতে আতলেতিকো মাদ্রিদের বিরুদ্ধে গোলশূন্য ড্র করে।
রাউল গোনসালেস
রাউল গোনসালেস ব্লাঙ্কো (স্পেনীয়: Raúl González Blanco "রাউল্‌ গোন্‌থ়ালেথ়্‌ ব্লাঙ্কো" বা "রাউল্‌ গোন্‌সালেস্‌ ব্লাঙ্কো", জন্ম জুন ২৭, ১৯৭৭), শুধু রাউল বলেও পরিচিত, একজন স্পানিশ ফুটবল খেলোয়াড়। তিনি রিয়েল মাদ্রিদ দলে ১৯৯৪ সাল থেকে ২০১০ পর্যন্ত খেলেছেন এবং তিনি দলের অধিনায়কের দায়িত্বও পালন করেছেন।তিনি বর্তমানে কাতারের আল শাদ ক্লাবে খেলেন। তিনি স্পেনের জাতীয় ফুটবল দলের হয়ে ১০০ এরও বেশি ম্যাচ এবং ৪৭টি গোল দিয়ে তিনি সর্বকালের ২য় সর্বোচ্চ গোলদাতা। তিনি ১৯৯৮ ফিফা বিশ্বকাপ, ইউরো ২০০০, ২০০২ ফিফা বিশ্বকাপ, ইউরো ২০০৪ এবং ২০০৬ ফিফা বিশ্বকাপে স্পেনের প্রতিনিধিত্ব করেন।তিনি তার কৌশল, গোল করার অসামান্য দক্ষতা, নেতৃত্বগুণের জন্য। তিনি এখন(২০১২) পর্যন্ত কোনো লাল কার্ড দেখেননি।
লা লিগা
এপ্রিল, ১৯২৭ সালে জোস মারিয়া আচা নামীয় আরেনাস ক্লাব ডি গেটক্সো দলের পরিচালক প্রথম স্পেনের জাতীয় লীগ পদ্ধতি প্রবর্তনের প্রস্তাবনা করেন। অংশগ্রহণকারী দলের সংখ্যা, কোন কোন দল অংশগ্রহণ করবে ইত্যাদি নানাবিধ বিষয় নিয়ে অনেক বিতর্কের পর রিয়াল ফেদারেশিও ইস্পানোলা ডি ফুটবল সংস্থা লীগ পদ্ধতি প্রবর্তনে সাঁয় দেয়। সংস্থাটি ১০ দল নিয়ে ১৯২৯ সালে প্রথমবারের মতো প্রাইমেরা ডিভিশনের প্রচলন ঘটায়। কোপা দেল রে প্রতিযোগিতার পূর্বতন বিজয়ী দলসমূহ - বার্সেলোনা, রিয়াল মাদ্রিদ, অ্যাথলেটিক বিলবাও, রিয়াল সোশাইডেড, আরেনাস ক্লাব ডি গেটক্সোকে নির্বাচিত করা হয়। অ্যাটলেটিকো মাদ্রিদ, ইস্পানিওল এবং ইউরোপা - এ তিনটি দল কোপা দেল রে'র রানার্স-আপ হিসেবে ও নক-আউটভিত্তিক প্রতিযোগিতা থেকে রেসিং ডি স্যানটেন্ডার লীগে খেলার জন্য যোগ্যতা অর্জন করে।
১৯০৫ কোপা দেল রে
প্রতিযোগিতার এই আসরটি ১৯০৫ সালের ১৬ই এপ্রিল তারিখে শুরু হয় এবং ১৯০৫ সালের ২০শে এপ্রিল তারিখে সমাপ্ত হয়। এটি একটি গ্রুপভিত্তিক প্রতিযোগিতা ছিল, যেখানে গ্রুপ পর্বের ম্যাচ শেষে রিয়াল সোসিয়েদাদ এবং অ্যাথলেতিক বিলবাও-এর বিরুদ্ধে ২ জয়ের মাধ্যমে রিয়াল মাদ্রিদ প্রথমবারের মতো শিরোপা ঘরে তুলতে সক্ষম হয়। তিন দলের এই প্রতিযোগিতায় তিনটি দল একে অপরের বিরুদ্ধে মুখোমুখি হয়। কাতালান ফুটবল প্রতিযোগিতা এই আসরের পূর্বে সম্পন্ন হতে ব্যর্থ হওয়া সেখান থেকে তারা কোন প্রতিযোগী প্রেরণ করতে পারেনি।
রিয়াল মাদ্রিদ ফুটবল ক্লাব
২০০৯ সালের ১লা জুন তারিখে, ফ্লোরেন্তিনো পেরেজ রিয়াল মাদ্রিদের সভাপতি হিসেবে পুনরায় ফিরে আসেন। পেরেজ দ্বিতীয় মেয়াদে আসার পরপরই তার "গালাক্তিকোস" নীতি অনুসরণ করতে থাকেন। তিনি ২০০৯ সালে ব্রাজিলীয় মধ্যমাঠের খেলোয়াড় কাকাকে এসি মিলান হতে প্রায় £৫৬ মিলিয়নের বিনিময়ে দলে ভিড়িয়েছিলেন; যেটি উক্ত সময়ের রেকর্ড ভাঙ্গা স্থানান্তর ফী ছিল। একই সাথে ম্যানচেস্টার ইউনাইটেড হতে পর্তুগিজ ফুটবলার ক্রিস্তিয়ানো রোনালদোকে £৮০ মিলিয়নের বিনিময়ে দলে অন্তর্ভুক্ত করে পুনরায় রেকর্ড ভেঙেছিলেন।
রিয়াল মাদ্রিদ ফুটবল ক্লাব
রিয়াল মাদ্রিদের ইতিহাসে একে বেশ কয়েকটি ডাকনামে ডাকা হয়েছে। একটি ছিল "লস মেরেঙ্গুয়েস", মেরিঙ্গু নামে একটি সাদা খাবার থেকে এই নামকরণ করা হয়েছে। পরবর্তীতে আসে "লস ব্লাঙ্কোস"। এই দুটি নাম ক্লাবটির সাদা পোশাকের প্রতিনিধিত্ব করে। ১৯৭০-এর দশকে রিয়ালের আরেকটি ডাকনাম, "লস ভাইকিংস" জনপ্রিয়তা পায়, উত্তর ইউরোপের বেশ কয়েকজন খেলোয়াড়কে দলে অন্তর্ভুক্ত করা হয়েছিল বলে এই নামটি দেওয়া হয়েছিল। সাম্প্রতিক সময়ে গণমাধ্যমে দলটি লস গ্যালাক্তিকোস বা "মহাতারকা" নামে পরিচিত; স্পেনীয় ব্যবসায়ী ফ্লোরেন্তিনো পেরেজের সভাপতিত্বে বিশ্বের বেশ কয়েকজন দামী তারকা এই ক্লাবটিতে খেলেছে বলে এই নামকরণ হয়েছে।
রিয়াল মাদ্রিদ ফুটবল ক্লাবের সভাপতির তালিকা
প্রতিষ্ঠার পর থেকে, অধিকাংশ ইউরোপীয় ক্রীড়া ক্লাবের বিপরীতে, রিয়াল মাদ্রিদের সদস্যগণ ("সসিওস") তাদের ইতিহাস জুড়ে এই ক্লাবটির মালিকানায় ছিল এবং এটি পরিচালনা করেছে। সান্তিয়াগো বার্নাব্যু ইয়েস্তে এই ক্লাবের সবচেয়ে বেশি দিন সভাপতিত্বের দায়িত্ব পালন করেছেন (৩৫ বছর, ১৯৪৩ থেকে ১৯৭৮ পর্যন্ত)। এছাড়াও বার্নাব্যু থাকাকালীন রিয়াল মাদ্রিদ সর্বাধিক ট্রফি (৩২) জয়লাভ করেছিল। ২০০০ সালে, আলফ্রেদো দি স্তিফানো রিয়াল মাদ্রিদের "ক্লাবের মাননীয় সভাপতি" হিসেবে নিয়োগ করা হয়েছিল।
রিয়াল মাদ্রিদ বালোনসেস্তো
রিয়েল মাদ্রিদ অ্যাথলেটিক অ্যাসোসিয়েশনের ফুটবল ক্লাবের মতো বাস্কেটবল দলটিও স্পেন এবং ইউরোপ উভয় ক্ষেত্রেই সবচেয়ে সফল হয়েছে। রিয়াল মাদ্রিদ দলটি সর্বোচ্চ ৩৪ স্পেনীয় লীগ চ্যাম্পিয়নশিপ জিতেছে, যার মধ্যে রয়েছে একটানা ৭ এবং একটানা ১০ মৌসুম শিরোপা জয়। তারা ২৭ টি স্প্যানীয় কাপ শিরোপা, সর্বোচ্চ ১০ ইউরোলীগ চ্যাম্পিয়নশিপ এবং সর্বোচ্চ ৪ টি সাপোর্তা কাপ শিরোপা জয় করে।
কাজিমিরো
তিনি ১০ বছর বয়স হতে সাও পাওলোতে খেলা শুরু করেন, যেখানে তিনি ১১২টি অফিসিয়াল খেলায় ১১টি গোল করেন। অতঃপর তিনি ২০১৩ সালে, রিয়াল মাদ্রিদে চলে আসেন এবং একটি বছর পোর্তোতে ধারে খেলেন। তিনি ২০১৩-১৪ হতে ২০১৬-১৭ পর্যন্ত অনুষ্ঠিত উয়েফা চ্যাম্পিয়নস লীগের ৩টিতে জয়ী দল রিয়াল মাদ্রিদের সদস্য ছিলেন এবং উয়েফা বছরের সেরা দলেও তিনি স্থান পান।
দেপর্তিভো লা করুনা
১৯০২ সালে জোসে মারিও আবালা নামক এককবালক ইংল্যান্ড থেকে এসে এ করুনায় ফুটবল খেলা চালু করে।যা অচিরেই অনেক জনপ্রিয়তা পায়।
১৯০৬ সালে আলা কালভেট জিমনেশিয়ামের সদস্যরা ক্লাবটি গঠন করে।তারপর থেকে ক্লাবটি ফ্রেন্ডলি ও কোপা দেল রে তে অংশ নেয়।তবে ১৯২৮ সালে লীগ পদ্ধতি চালু হলে প্রথম কয়েকবছর লা লীগায় উন্নিত হতে ব্যর্থ হয়।১৯৪১ সালে প্রথম বারের মতো লা লীগায় উঠে।সর্বোচ্চ স্তরে থাকাকালীন সময় ১৯৪৪ সালে নিজেদের স্টেডিয়াম তৈরি করে। তার পরের অনেক বছর তত একটা সাফল্য পায় নি।১৯৪৬-৪৭ মৌসুমে তারা ২য় স্তরে নেমে যায়,তবে পরের বছর আবার ফেরত আসে।তারপরের দশক থেকে উত্থান-পতন চলে।১৯৭৩ সালে ক্লাবটি ২য় স্তরে নেমে যায়,পরবর্তীতে ৩য় স্তরেও।১৯৯১ সালে তারা আবার লা লীগায় ফেরত আসে।২০০০ সালে তাদের ইতিহাসে সবচেয়ে বড় সফলতা আসে যখন তারা প্রথম বারের মতো লা লীগা শিরোপা জয় করে।প্রায় ২০ বছর সর্বোচ্চ পর্যায়ে থাকার পর ২০১০-১১ মৌসুমে তাদের অবনম হয়।তার পরের মৌসুম গুলোতে ক্লাবটি লা লীগা-সেগুন্দা ডিভিশনের মধ্যে ঘুরপাক খেতে খেতে বর্তমানে লা লীগায় আছে।
গ্রানাদা ফুটবল ক্লাব
গ্রানাদা সি এফ বা, গ্রানাদা ক্লাব দে ফুতবল হলো একটি স্প্যানিশ ফুটবল ক্লাব। এই ক্লাবটি গ্রানাদা শহরের ফুটবল ক্লাব। গ্রানাদা ১৪ই এপ্রিল,১৯৩১ সালে ৮৪ বছর আগে গঠিত হয়েছিল। এর কয়েকটি ডাকনাম হল: নাসরিদস, এল গ্রানা, এল 5001, ফিলিপিনোস ইত্যাদি। গ্রানাদা হল তিন নম্বর আন্দালুসিয়ানক্লাব। এর আগের দুই ক্লাব হল রিয়াল বেতিস ও সেভিয়া। এই ক্লাবটির স্টেডিয়ামের নাম হল লস কারমানেস গ্রানাদু , আন্দালুসিয়া, স্পেন। এর ধারণ শক্তি হল ২৩১৫৬ জন। 1941-1942 সালে লা-লিগায় অভিষেক ঘটে। এই ক্লাবের প্রথম প্রেসিডেন্টের নাম হল জুলিও লোপেজ ফার্নান্দেজ। এর বর্তমান প্রেসিডেন্টের নাম হল জন পার্ডি। এই ক্লাবের মালিকের নাম হল জিয়ামপাওলো পোজ্জ। এই ক্লাবের কোচের নাম হল জোসে রামন সানদোভাল। গ্রানাদা 2014-15 সালের লা-লিগায় 17 তম হয়েছে। গ্রানাদার প্রথম সাফল্য হল 1959 সালের কোপা দেল রে এর রানার আপ হওয়া। ফাইনালে তারা বার্সেলোনার কাছে 4-1 গোলে হারে। গ্রানাদা তাদের প্রথম ম্যাচে দেপোর্তিভো জায়েনের মুখোমুখি হয়।তারা ম্যাচে 2-1 গোলে জিতে। সেই ম্যাচে দলের ইতিহাসে প্রথম গোলটি করেন আন্টোনিয়ো বোম্বিলার। 1931-32 সালে তারা টেরসেরা রেজিওনাল চ্যাম্পিয়নশিপ জিতে নেয়। 2014-15 সালের লা-লিগায় ১৭ তম হয়।
ইকার ক্যাসিয়াস
ক্যাসিয়াস তার সেরা পারফর্ম্যান্স দেখান ২০০৭-০৮ মৌসুমে। এই সিজনে রিয়াল মাদ্রিদ তাদের ৩১ তম লা লিগা শিরোপা জয় করে। এবং এতে অনেকাংশেই অবদান ছিলো ইকার ক্যাসিয়াসের। ইকার সেই মৌসুমে ৩৬ খেলায় মাত্র ৩২ টি গোল হজম করেছিলেন, যা তাকে জামোরা ট্রফি (Zamora Trophy) এনে দেয়। ২০০৮ সালের ১৪ ফেব্রুয়ারি ইকার ক্যাসিয়াস এবং আরেক মাদ্রিদ লিজেন্ড রাউল গঞ্জালেস রিয়াল মাদ্রিদের সাথে আজীবন চুক্তিবদ্ধ হন। ক্যাসিয়াস সেই বছর রিয়াল এর সাথে তার চুক্তি ২০১৭ সাল পর্যন্ত বর্ধিত করেন যা অণুসারে শেষ মৌসুমে ইকারর বাই আউট ক্লজ হবে ১১৩ মিলিয়ন ইউরো।
সান্তিয়াগো সোলারি
রিয়াল মাদ্রিদ
রিয়াল মাদ্রিদ ফুটবল ক্লাব
১৯৮০ সালের শুরুর দিকে, স্থানীয় এক দল তারকা খেলোয়াড়ের আবির্ভাবের পূর্ব পর্যন্ত রিয়াল মাদ্রিদ লা লিগায় তাদের লড়াই হারিয়ে ফেলেছিল, তাদের আগমনের মাধ্যমে রিয়াল মাদ্রিদ পুনরায় সাফল্যের দেখা পায়। এই প্রজন্মকে স্পেনীয় ক্রীড়া সাংবাদিক হুলিও সেসার ইগলেসিয়াস "লা কিন্তা দেল বুইত্রে" (শকুনির দল) নামকরণ করেন, এই নামটি উক্ত দলের একজন সদস্য এমিলিও বুত্রাগেনিয়োর ডাকনাম থেকে নেওয়া হয়েছিল। বুত্রাগেনিয়ো ছাড়া উক্ত দলের অন্যান্য সদস্যরা ছিলেন: মানুয়েল সানচিস, মার্তিন ভাজকেজ, মিচেল এবং মিগেল পারদেজা। এই দলের পাঁচজনই রিয়াল মাদ্রিদের যুব একাডেমী হতে ফুটবল শিক্ষা সম্পন্ন করেছিলেন। "লা কিন্তা দেল বুইত্রে" (১৯৮৬ সালে পারদেজা রিয়াল জারাগোজায় যোগদান করার ফলে এই দলটিতে ৪জন সদস্য অবশিষ্ট ছিল) এবং বেশ কয়েকজন উল্লেখযোগ্য খেলোয়াড় যেমন: গোলরক্ষক ফ্রাঞ্চিস্কো বুয়ো, রাইট-ব্যাক মিগেল পোরলান নোগেরা ও মেক্সিকান স্ট্রাইকার উগো সানচেজের সাথে, ১৯৮০-এর দশকের দ্বিতীয়ার্ধে, রিয়াল মাদ্রিদ স্পেনে এবং ইউরোপে নিজেদের অন্যতম সেরা দল হিসেবে গড়ে তুলেছিল। উক্ত সময়ে তারা ২টি উয়েফা কাপ শিরোপা, টানা ৫টি স্পেনীয় চ্যাম্পিয়নশিপ শিরোপা, ১টি স্পেনীয় কাপ এবং ৩টি স্পেনীয় সুপার কাপ শিরোপা জয়লাভ করেছিল। ১৯৯০-এর দশকের শুরুর দিকে, মার্তিন ভাজকেজ, এমিলিও বুত্রাগেনিয়ো এবং মিচেলের ক্লাব ছাড়ার মাধ্যমে "লা কিন্তা দেল বুইত্রে" দলটি ভেঙ্গে যায়।
কোপা দেল রে
‡ রিয়াল মাদ্রিদের রিজার্ভ দল। ১৯৯০–৯১ মৌসুম থেকে এই প্রতিযোগিতায় রিজার্ভ দল নিষিদ্ধ করে দেওয়া হয়।
মাদ্রিদ সিএফএফ
২০১০ সালে, আলফ্রেদো উয়োয়া দ্বারা মাদ্রিদ সিএফএফ প্রতিষ্ঠিত হয়। রিয়াল মাদ্রিদ ফুটবল ক্লাবের প্রতি সম্মান প্রদর্শন করে তারা সাদা জার্সি পরিধান করে, যদিও এই ক্লাবের সাথে রিয়াল মাদ্রিদের কোন সম্পর্ক নেই। মিডিয়া প্রকাশ করে যে, ২০১৪ সালে রিয়াল মাদ্রিদ এই ক্লাবের সকল দায়িত্ব গ্রহণ করে, কিন্তু পরবর্তীতে তা ভিত্তিহীন প্রমাণিত হয়।
২০১৮–১৯ রিয়াল মাদ্রিদ ফুটবল ক্লাব মৌসুম
২০১৯ সালের ৩রা জানুয়ারি তারিখে, নতুন বছরের প্রথম ম্যাচে মাদ্রিদ বেনজেমা এবং ভারানের করা গোলে ভিয়ারিয়ালের সাথে ২–২ গোলে ড্র করে। তিন দিন পর, রিয়াল সোসিয়েদাদের বিরুদ্ধে ম্যাচে ০–২ গোলে হেরে নতুন বছরের প্রথম পরাজয়ের মুখোমুখি হয়। ২০১৯ সালের ৬ই জানুয়ারি তারিখে, মাদ্রিদ ম্যানচেস্টার সিটি ক্লাব হতে ১৭ মিলিয়ন ইউরোর বিনিময়ে ১৯ বছর বয়সী ব্রাহিম দিয়াজের স্বাক্ষর ঘোষণা করে। ২০১৯ সালের ৯ই জানুয়ারি তারিখে, কোপা দেল রে-এর ১৬ দলের পর্বের প্রথম লেগে ঘরের মাঠে রামোস, বাসকেজ এবং ভিনিসিউসের করা গোলের বিনিময়ে লেগানেসের বিরুদ্ধে মাদ্রিদ ৩–০ গোলে জয়লাভ করে। ২০১৯ সালের ১৩ই জানুয়ারি তারিখে, ৮৮তম মিনিটে সেবায়োসের করা গোলে রিয়াল বেতিসের বিরুদ্ধে ২–১ গোলের কষ্টার্জিত জয় অর্জন করে; উক্ত ম্যাচে মদ্রিচ একটি গোল করেছিল। তিন দিন পর, কোপা দেল রে-এর ১৬ দলের পর্বের দ্বিতীয় লেগে লেগানেসের কাছে ০–১ গোলে হেরে জায়; যদিও সামগ্রিকভাবে রিয়াল মাদ্রিদ লেগানেসকে ৩–১ গোলে হারিয়ে কোপা দেল রে-এর কোয়ার্টার ফাইনালে নিজেদের স্থান দখল করে নেয়।
রিয়াল মাদ্রিদ ফুটবল ক্লাব
রিয়াল মাদ্রিদ ও অ্যাথলেতিক বিলবাও এর মধ্যে একটি ক্ষুদ্রতর প্রতিদ্বন্দ্বিতা বিদ্যমান।যা এল ভিয়েজো ক্লাসিক নামে পরিচিত।বিংশ শতাব্দীর প্রথম দিকে রিয়াল মাদ্রিদ ও অ্যাথলেতিক বিলবাও প্রভাবশালী দল ছিলো।এই দুই দল ১৯০৩ সালের প্রথম কোপা দেল রে এর ফাইনাল খেলেছে।১০ ডিসেম্বর ২০১১ সালে এল ক্লাসিকো এই প্রতিদ্বন্দ্বিতাকে পিছনে ফেলার আগে,এটাই স্পেনে সবচেয়ে বেশি খেলা ম্যাচ ছিলো।
ম্যানচেস্টার ইউনাইটেড ফুটবল ক্লাব
শুরুতে ক্লাবটি ১৮৭৮ সালে নিউটন হিথ এলওয়াইআর এফ.সি. নামে প্রতিষ্ঠিত হয়। ১৯০২ সালে প্রায় দেউলিয়া হয়ে যাওয়ার পথে ক্লাবটি কিনে নেন জন হেনরি ডেভিস যিনি এর নাম পরিবর্তন করে রাখেন ম্যানচেস্টার ইউনাইটেড ফুটবল ক্লাব। দ্বিতীয় বিশ্বযুদ্ধের সময় ওল্ড ট্রাফোর্ড স্টেডিয়ামে বোমা আঘাত হানে। প্রতিবেশী ম্যানচেস্টার সিটি ফুটবল ক্লাব ইউনাইটেডকে সাহায্য করে তাদের স্টেডিয়ামে খেলার অনুমতি দিয়ে। দ্বিতীয় বিশ্বযুদ্ধের পর ইউনাইটেড স্যার ম্যাট বাজ্‌বিকে ম্যানেজার হিসেবে নিয়োগ দেয়। তিনি তরুণ ফুটবলারদের মূল দলে খেলার অগ্রাধিকার দেয়ার নীতি গ্রহণ করেন, যার সফলতা তিনি পরে পেয়েছিলেন। ১৯৫৬ ও ১৯৫৭ সালে দলটি লীগ জিতে। ১৯৫৮ সালের মিউনিখ বিমান দুর্ঘটনায় তার সাফল্যের চাকা থেমে যায় যেখানে মূল দলের ৮ জন খেলোয়াড় মারা যান। মনে করা হচ্ছিল তখন ক্লাবটি বন্ধ হয়ে যাবে, কিন্তু দলটি ঠিকমতই চলতে থাকে এবং ১৯৬৫ ও ১৯৬৭ সালে ফুটবল লীগ এবং ১৯৬৮ সালে ইউরোপীয়ান কাপ জিতে নেয়।
রিয়াল মাদ্রিদ ফুটবল ক্লাব
ক্লাবের নিকটতম প্রতিবেশী হল এ্যাটলেটিকো মাদ্রিদ, উভয় ফুটবল দল ও ভক্তদের মধ্যে প্রতিদ্বন্দ্বিতা লক্ষ্য করা যায়। ১৯০৩ সালে তিন বাস্ক শিক্ষার্থীদের দ্বারা আতলেতিকো প্রতিষ্ঠিত হলেও,১৯০৪ মাদ্রিদ এফসি-এর ভিন্নমতাবলম্বী সদস্যদেরা এতে যোগদান করে।এই দলটি স্পেনীয় বিমান বাহিনীর ফুটবল দল (নাম পরিবর্তন করে এল আতলেতিকো অ্যাভিসিওনন করা হয়) ফুটবল দলের সাথে একত্রিত যাওয়ার পরে আরও উত্তেজনা বেড়ে যায় এবং রিয়ালের ইউরোপীয় সাফল্যের আগে ১৯৪০-এর দশকে আতলেতিকো ফ্রাঙ্কোর শাসনের পছন্দের দল হিসেবে বিবেচিত হয়।উপরন্তু,রিয়াল সমর্থকরা প্রাথমিকভাবে মাঝারি ও উচ্চতর শ্রেণি থেকে এসেছিল,আর আতলেতিকোর সমর্থকরা শ্রমিক শ্রেণী থেকে এসেছিলো।বর্তমানে যদিও এই পার্থক্যগুলি বেশিরভাগ ক্ষেত্রেই অস্পষ্ট।১৯৭২ সালের ২১ ফেব্রুয়ারি সাবেক মাঠ চামার্তিনে তারা প্রথমবারের মতো একে অপরের সাথে মুখোমুখি হয়। এটি প্রথম আনুষ্ঠানিক ডার্বি এবং যেখানে রিয়াল ২-১ গোলে জিতেছিলো।
ফুটবল ক্লাব বার্সেলোনা
বার্সেলোনাই একমাত্র ইউরোপীয় ক্লাব যারা ১৯৫৫ সালের পর থেকে প্রতিটি মৌসুমেই মহাদেশীয় ফুটবলে অংশগ্রহন করেছে এবং রিয়াল মাদ্রিদ ও অ্যাথলেতিক বিলবাও-এর সাথে তাদেরও কখনও লা লিগা থেকে দ্বিতীয় বিভাগে অবনমন ঘটেনি। ২০০৯ সালে, বার্সেলোনা প্রথম স্পেনীয় ক্লাব হিসেবে ট্রেবল শিরোপা জয় করে এবং ঐ বছর ফুটবলের ইতিহাসে প্রথম ক্লাব হিসেবে এক পঞ্জিকাবর্ষে সাম্ভব্য ছয়টি শিরোপার সবকয়টি জিতার মাধ্যমে সেক্সটাপল সম্পন্ন করে। ঐ বছর বার্সেলোনার শিরোপা তালিকায় ছিল: লা লিগা, কোপা দেল রে, স্পেনীয় সুপার কাপ, উয়েফা চ্যাম্পিয়ন্স লীগ, ইউরোপীয়ান সুপার কাপ এবং ফিফা ক্লাব বিশ্বকাপ। ২০১৪-১৫ মৌসুমে, বার্সেলোনা ইউরোপের প্রথম ক্লাব হিসেবে দুইবার ট্রেবল জয়ের রেকর্ড গড়ে।২০১০–১১, ২০১২–১৩, ২০১৪-১৫, ২০১৫-১৬, ২০১৭-১৮স্পেনীয় দলগুলোতে ইউরোপীয় নাগরিকত্ব নেই এমন সর্বোচ্চ তিন জন খেলোয়াড়কে রাখার নিয়ম রয়েছে। এই তালিকায় খেলোয়াড়দের প্রধান জাতীয়তা উল্লেখ করা হয়েছে। দলের ইউরোপ বহির্ভূত কয়েকজন খেলোয়াড়ের দ্বৈত নাগরিকত্ব রয়েছে।
লা ফাব্রিকা
লা ফাব্রিকা হলো রিয়াল মাদ্রিদ যুব একাডেমী এবং খেলোয়াড় তৈরির স্থান যা কান্তেরা নামেও পরিচিত। এটি একটি বিশ্বমানের যুব একাডেমী যা তার ইতিহাস জুড়ে রিয়াল মাদ্রিদের ক্রীড়া সাফল্যতে অবদান রেখেছে। উদাহরণস্বরূপ, ১৯৮০ এর দশকে, রিয়াল মাদ্রিদ ধারাবাহিকভাবে পাঁচটি লা লিগা শিরোপা জিতেছিল, দুটি ধারাবাহিক উয়েফা ইউরোপা লীগ জয় করে এবং তিনটি উয়েফা চ্যাম্পিয়নস লীগে সেমিফাইনালে উঠেছিলো যেই দলের বেশিরভাগ খেলোয়াড় লা ফাব্রিকাতে তৈরি হয়েছিল।
রিয়াল মাদ্রিদ ফুটবল ক্লাব
২০০৬ সালের ৯ই মে তারিখে, মাদ্রিদে রিয়াল মাদ্রিদের প্রশিক্ষণকেন্দ্র হিসেবে আলফ্রেদো দি স্তিফানো স্টেডিয়াম উদ্বোধন করা হয়। উক্ত স্টেডিয়ামের উদ্বোধনী ম্যাচে রিয়াল মাদ্রিদ স্তাদ দ্য রেঁমসের মুখোমুখি হয়েছিল; এটি ১৯৫৬ সালের ইউরোপিয়ান কাপ ফাইনালের পুনঃখেলা ছিল, যেখানে সার্জিও রামোস, আন্তোনিও কাসসানো (২), রবের্তো সোলদাদো (২) এবং হোসে মানুয়েল জুরাদোর করা গোলের বিনিময়ে রিয়াল মাদ্রিদ ৬–১ গোলে ম্যাচটি জয়লাভ করতে সক্ষম হয়েছিল। মাদ্রিদের বাইরে বালদেবেবাসে অবস্থিত ক্লাবের এই প্রশিক্ষণকেন্দ্রেটি বর্তমানে সিউদাদ রিয়াল মাদ্রিদের অংশ। এই স্টেডিয়ামটি বর্তমানে রিয়াল মাদ্রিদের সংরক্ষিত দল রিয়াল মাদ্রিদ কাস্তিয়ার নিজস্ব স্টেডিয়াম হিসেবে ব্যবহৃত হয়, যার ধারণক্ষমতা হচ্ছে ৫,০০০। রিয়াল মাদ্রিদের কিংবদন্তি খেলোয়াড় আলফ্রেদো দি স্তিফানোর নামে এই স্টেডিয়ামের নামকরণ করা হয়েছে।
রিয়াল মাদ্রিদ কাস্তিয়া
১৯৪৮ সালে এডি প্লাস আল্ট্রা নামক তৎকালীন "তেরসেরা ডিভিশনে" খেলা একটি অপেশাদার ক্লাব রিয়াল মাদ্রিদকে সাহায্যকারী ক্লাব হতে রাজি হয়।রিয়াল মাদ্রিদ সেই ক্লাবকে আর্থিক সহায়তা করবে যার বদলে তারা তাদের সেরা খেলোয়াড়টিকে রিয়াল মাদ্রিদকে দিবে।১৯৫২ সাল নাগাদ ক্লাবটি অফিসিয়ালি রিয়াল মাদ্রিদের সংরক্ষিত ক্লাব হয়।
১৯৭২ সালে ক্লাবটির নাম পরিবর্তন করে রাখা হয় "কাস্তিয়া ক্লাব দে ফুটবল" বা "কাস্তিয়া সিএফ"।দলটি এই সময়েই নিজেদের স্বর্ণযুগ পার করে।
১৯৯১ সালে "রয়েল স্প্যানিশ ফুটবল ফেডারেশন" সংরক্ষিত ক্লাবগুলোর জন্য ভিন্ন ভিন্ন নাম ব্যবহার করার উপর নিষেধাজ্ঞা দেয়।সেজন্য ক্লাবটির নাম পরিবর্তন করে রিয়াল মাদ্রিদ দেপোর্তিভো ও পরে রিয়াল মাদ্রিদ বি করা হয়।৯০ এর দশকের শুরুর দিকে বর্তমান সময়ের দুই সেরা কোচ ও সাবেক কাস্তিয়া প্লেয়ার ভিসেন্তে দেল বস্ক ও রাফায়েল বেনিতেজ এই ক্লাবেই কোচিং ক্যারিয়ার শুরু করেন।
২০০৪-০৫ মৌসুমে ক্লাবটি "রিয়াল মাদ্রিদ কাস্তিয়া" নামে পরিচিত হয়ে ওঠে।২০০৬ সালে ক্লাবের স্টেডিয়ামটির নাম পরিবর্তন করে আলফ্রেদো দি স্তিফানো স্টেডিয়াম করা হয়।
ফিফা শতাব্দীর শ্রেষ্ঠ ক্লাব
ফিফা শতাব্দীর শ্রেষ্ঠ ক্লাব হচ্ছে ফিফা কর্তৃক ২০শ শতাব্দীর সর্বশ্রেষ্ঠ ফুটবল ক্লাবকে প্রদানকৃত একটি পুরস্কার। ২০০০ সালের ১১ই ডিসেম্বরে, ইতালির রোমে আয়োজিত বার্ষিক ফিফা গালা অনুষ্ঠানে রিয়াল মাদ্রিদ ফুটবল ক্লাবকে এই পুরস্কারটি প্রদান করা হয়েছিল।
রিয়াল মাদ্রিদ ফুটবল ক্লাব
১৯৩১ সালের ১৪ই এপ্রিল তারিখে, দ্বিতীয় স্পেনীয় গণতন্ত্রের আবির্ভাবের ফলে ক্লাবটি তার রিয়াল উপাধি হারিয়ে ফেলে এবং পুনরায় মাদ্রিদ ফুটবল ক্লাব নামে ফিরে যায়। দ্বিতীয় বিশ্বযুদ্ধের সময়ও ক্লাবটি ফুটবল খেলা চালিয়ে যায়। ১৯৪৩ সালের ১৩শে জুন তারিখে, কোপা দে জেনারেলিসিমোর (জেনারেল ফ্রাঙ্কোর সম্মানের কোপা দেল রে'র নাম এরূপ রাখা হয়েছিল) সেমি-ফাইনালের দ্বিতীয় লেগে বার্সেলোনাকে ১১–১ গোলে হারিয়েছিল। খেলা শেষে বার্সেলোনার খেলোয়াড়গণ অভিযোগ করেছিল যে তাদেরকে মাদ্রিদের পুলিশ ভয় দেখিয়েছিল, পুলিশের সাথে রাষ্ট্রীয় নিরাপত্তা পরিচালকও ছিলেন যিনি তাদেরকে বলেছিলেন যে "তাদের মধ্যে বেশ কয়েকজন কেবলমাত্র তাদেরকে এই দেশে বসবাসের অনুমতি দেওয়ার কারণে শাসকদের মহত্ত্বের মাধ্যমে খেলছে"। তারা আরও জানান যে, মাদ্রিদের ভক্তরা বার্সেলোনার তৎকালীন চেয়ারম্যান এনরিক পিনিয়েরোকে লাঞ্ছিত করেছে। যদিও, ফিফা এবং উয়েফা এই অভিযোগগুলোর কোনটির সত্যতা খুঁজে পায়নি এবং তারা মনে করে যে উক্ত ম্যাচের ফলাফল বৈধ ছিল। স্পেনীয় সাংবাদিক ও লেখক হুয়ান কার্লোস পাসামন্তেস জানান যে, বার্সেলোনার খেলোয়াড় হোসেপ ভায়ে ম্যাচের পূর্বে স্পেনীয় নিরাপত্তা বাহিনীর প্রবেশের অভিযোগটি অস্বীকার করেন। এর পরিবর্তে, উক্ত ম্যাচের প্রথম অর্ধ সম্পন্ন হওয়ার পর, বার্সেলোনা তৎকালীন কোচ হুয়ান হোসে নোগুয়েস এবং বার্সেলোনার সকল খেলোয়াড় রিয়াল মাদ্রিদ কঠোর ফুটবল খেলার ধরন এবং রিয়াল মাদ্রিদের ভক্তদের আগ্রাসনের প্রতি ক্ষুব্ধ ছিল। এর জন্য তারা দ্বিতীয় অর্ধের জন্য মাঠে যেতে চায়নি, এমতাবস্থায় মাদ্রিদের পুলিশ প্রধান এসে তার পরিচয় প্রদান করেন এবং বার্সেলোনা দলকে মাঠে যেতে নির্দেশ প্রদান করেন।
কিকো কাসিয়া
তিনি রিয়াল মাদ্রিদের হয়ে খেলার মাধ্যমে তার পেশাদার ক্যারিয়ার শুরু করেন, কিন্তু সেসময় তিনি বদলি দলের একজন সদস্য হিসেবে দলে ছিলেন। অতঃপর তিনি স্পেনীয় ক্লাব এস্পানিওলে যোগদান করেন, যেখানে তিনি ৬ মৌসুমে ১২৬টি ম্যাচ খেলেছেন। অবশেষে তিনি তার পুরাতন ক্লাবে ২০১৫ সালে যোগদান করেন, যার সাথে তিনি ৩টি উয়েফা চ্যাম্পিয়নস লীগ শিরোপা জয়লাভ করেছেন। তিনি বর্তমানে কেইলর নাভাসের বদলি গোলরক্ষক হিসেবে রিয়াল মাদ্রিদে খেলেতেন।চেলসি থেকে থিবো কোর্তোয়া আসার পর তৃতীয় পছন্দ হয়ে যান।
রেমোঁ কোপা
রিয়াল মাদ্রিদ
রিয়াল মাদ্রিদ ফুটবল ক্লাব
২০০২ সালে, রিয়াল মাদ্রিদের ইতিহাসের ওপর ফিল বল রচিত "ওয়াইট স্টর্ম: ১০০ ইয়ার্স অফ রিয়াল মাদ্রিদ" নামে একটি বই প্রকাশিত হয়। বইটি সর্বপ্রথম ইংরেজি ভাষায় রচিত হলেও পরবর্তীতে বেশ কয়েকটি ভাষায় অনুবাদ করা হয়। এই বইয়ে রিয়াল মাদ্রিদের প্রথম শতবার্ষিকতে ঘটিত সবচেয়ে সফল মুহূর্তগুলো উল্লেখ করা হয়েছে। ২০১১ সালে শেষার্ধে, রিয়াল মাদ্রিদ "লেজেন্ডস" শীর্ষক একটি ডিজিটাল সঙ্গীত অ্যালবাম প্রকাশ করে এবং "ইমনো দেল রিয়াল মাদ্রিদ" নামে ক্লাবের সঙ্গীতের একটি আধুনিক সংস্করণ প্রকাশ করে, যেটি অ্যালবামটির প্রথম গান হিসেবে প্রকাশ করা হয়েছিল।
রিয়াল মাদ্রিদ ফুটবল ক্লাব
১৯৬৬ সালে, বেলজিয়ামের রাজধানী ব্রাসেল্‌সের হেসল স্টেডিয়ামে আয়োজিত ফাইনালে সার্বীয় ক্লাব পার্তিজান বেলগ্রেডকে ২–১ গোলে হারিয়ে ৬ষ্ঠ বারের মতো ইউরোপিয়ান কাপ জয়লাভ করেছিল। উক্ত মৌসুমে রিয়াল মাদ্রিদ স্পেনের খেলোয়াড়দের ঘিরে সম্পূর্ণ দল গঠন করেছিল, ইউরোপিয়ান কাপের ইতিহাসে প্রথমবারের মতো এমন ঘটনা ঘটেছিল। উক্ত দলটি ইয়ে-ইয়ে নামে পরিচিত ছিল। দ্য বিটলসের ৪জন সদস্য "মার্কা"র প্রচ্ছদে উপস্থিত হওয়ার পর, দ্য বিটলসের "শি লাভস ইউ" (সে তোমাকে ভালোবাসে) গানের একটি অংশ "ইয়াহ, ইয়াহ, ইয়াহ" হতে "ইয়ে-ইয়ে" নামকরণ করা হয়েছিল। ইয়ে-ইয়ে প্রজন্মটি ১৯৬২ এবং ১৯৬৪ সালে ইউরোপিয়ান কাপের ফাইনাল খেলেছিল, যেখানে তারা রানার-আপ হয়েছিল। ১৯৭০-এর দশকে, রিয়াল মাদ্রিদ ৫টি লীগ চ্যাম্পিয়নশিপ এবং ৩টি স্পেনীয় কাপ জ্যলাভ করেছিল। ১৯৭১ সালে, রিয়াল মাদ্রিদ প্রথমবারের মতো উয়েফা কাপ উইনার্স কাপের ফাইনাল খেলেছিল, যেখানে তারা ইংরেজ ক্লাব চেলসির কাছে ২–১ হেরেছিল। ১৯৭৮ সালের ২রা জুলাই, আর্জেন্টিনায় অনুষ্ঠিত ১৯৭৮ ফিফা বিশ্বকাপের সময় ক্লাবটির সভাপতি সান্তিয়াগো বার্নাব্যু ইয়েস্তে মৃত্যুবরণ করেন। এর ফলে উক্ত প্রতিযোগিতার সময় ফিফা তার সম্মানে ৩ দিনের শোক পালন করেছিল। পরের বছর, রিয়াল মাদ্রিদ তাদের সাবেক সভাপতির সম্মানে ত্রফেও সান্তিয়াগো বার্নাব্যুর প্রথম সংস্করণ আয়োজন করেছিল।
ফিফা শতাব্দীর শ্রেষ্ঠ ক্লাব
রিয়াল মাদ্রিদের হয়ে সাবেক ফুটবলার আলফ্রেদো দি স্তিফানো এবং তৎকালীন সভাপতি ফ্লোরেন্তিনো পেরেজ এই পুরস্কারটি গ্রহণ করেছিলেন। ২০০৬–০৭ মৌসুমে, রিয়াল মাদ্রিদের শার্টে "ফিফা শতাব্দীর শ্রেষ্ঠ ক্লাবের ট্রফি" সংবলিত ক্রেস্ট সংযুক্ত করা হয়েছিল।
রিয়াল মাদ্রিদ ফুটবল ক্লাব
রিয়াল মাদ্রিদ তার ক্লাবের ইতিহাস জুড়ে হোম পোশাকের জন্য সাদা শার্ট ব্যবহার করে আসছে। তবে, ক্লাবের ইতিহাসে এমন একটি মৌসুম ছিল যেসময় ক্লাবটি হোম পোশাকের জন্য সাদা শার্ট অথবা সাদা শর্টস ব্যবহার করেনি। এস্কোবাল এবং কেসাদার যখন ইংল্যান্ড ভ্রমণে গিয়েছিলেন, তখন সেখানে তারা লন্ডন-ভিত্তিক ক্লাব করিন্থিয়ানের (উক্ত সময়ে এই ক্লাবটি তাদের সুরুচিপূর্ণতা এবং খেলাধুলায় দক্ষতার জন্য অধিক জনপ্রিয় ছিল) খেলোয়াড়দের এক বৈচিত্রময় পোশাক পরিধান করতে লক্ষ্য করেন। অতঃপর তারা দুজনে মাদ্রিদে ফিরে এসে, ইংরেজ দলের প্রতিলিপি করার জন্য রিয়াল মাদ্রিদের খেলোয়াড়দের কালো শর্টস পরিধান করার এক উদ্যোগ গ্রহণ করেছিলেন; কিন্তু এই উদ্যোগটি মাত্র এক মৌসুম স্থায়ী হয়েছিল। মাদ্রিদে বার্সেলোনার কাছে ১–৫ গোলে এবং কাতালোনিয়ায় বার্সেলোনার কাছে ২–০ গোলে হারের মাধ্যমে কাপ প্রতিযোগিতা হতে বাদ পরার পর, তৎকালীন সভাপতি এই কালো কিটকে "দুর্ভাগ্যের প্রতীক" হিসেবে আখ্যা দিয়ে রিয়াল মাদ্রিদে পুনরায় সাদা কিটে ফিরিয়ে আনেন। ১৯৪০-এর দশকের প্রথম দিকে, তৎকালীন ম্যানেজার পুনরায় কিটে পরিবর্তন আনেন; সেসময় তিনি শার্টে বোতাম সংযোজন করেন এবং শার্টের বাম পাশে কুলচিহ্ন স্থাপন করেন (যেটি বর্তমান পর্যন্ত বিদ্যমান)। ১৯৪৭ সালের ২৩শে নভেম্বর তারিখে, মেত্রোপলিতানো স্টেডিয়ামে আতলেতিকো মাদ্রিদের বিরুদ্ধে ম্যাচে, রিয়াল মাদ্রিদ প্রথম স্পেনীয় ক্লাব হিসেবে সংখ্যাযুক্ত শার্ট পরিধান করেছিল। ১৯৬০-এর দশকের দিকে, ইংরেজ ক্লাব লিডস ইউনাইটেড রিয়াল মাদ্রিদের প্রভাবশালী যুগের অনুকরণ করে তাদের শার্টের রঙ স্থায়ীভাবে সাদা রঙে পরিণত করেছিল (যা বর্তমান পর্যন্ত বিদ্যমান)।
আর্থার জনসন
তিনি ১৯০৬ সালের ১৩ই মে তারিখে, তার ক্যারিয়ারের প্রথম এল ক্লাসিকোতে খেলেন, উক্ত ম্যাচে রিয়াল মাদ্রিদ বার্সেলোনাকে ৩–১ গোলে হারিয়ে ছিল; উক্ত ম্যাচে রিয়াল মাদ্রিদের হয়ে তিনি তার প্রথম প্রতিযোগিতামূলক গোল করেন। কয়েক বছর পর, তিনি রিয়াল মাদ্রিদের প্রথম কোচ হয়ে ওঠেন, যেখানে তিনি ১০ মৌসুম প্রধান কোচের দায়িত্ব পালন করেছিলেন। শুধুমাত্র মিগেল মুনিয়োজের কয়েকটি ম্যাচের জন্য প্রধান কোচ ছিলেন। জনসন মাদ্রিদকে বিশুদ্ধ সাদা স্ট্রিপের জার্সি প্রতিধান করে খেলতে প্রভাবিত করেছিলেন, যার ফলে করিন্থিয়ান ক্যাজুয়াল দ্বারা পরিহিত স্ট্রিপটি প্রতিবিম্বিত করা হয়েছিল।
রিয়াল মাদ্রিদ ফুটবল ক্লাব
প্রিমো দে রিভেরা এবং ফ্রান্সিস্কো ফ্রাংকোর একনায়কতন্ত্রের সময় (১৯৩৯–১৯৭৫), স্পেনে সবধরণের আঞ্চলিক সংস্কৃতি দমিয়ে রাখা হয়েছিল। স্পেনীয় ভাষা ব্যতীত অন্য সকল ভাষা সরকারিভাবে নিষিদ্ধ ছিল। কাতালান জনগনের স্বাধীন হওয়ার ইচ্ছার প্রতীক বহন করার মাধ্যমে বার্সেলোনা কাতালানদের কাছে হয়ে ওঠে, ‘‘একটি ক্লাবের চেয়েও বেশি কিছু (Més que un club)’’। লেখক ম্যানুয়েল ভাজকুয়েজ মনতালবানের তথ্য অনুসারে, কাতালানদের পরিচয় প্রদর্শনের সবচেয়ে ভালো উপায় ছিল বার্সেলোনায় যোগ দেওয়া। ফ্রাংকো বিরোধী গোপন কোন আন্দোলনের চেয়ে এটি ছিল কম ঝুঁকিপূর্ণ এবং এটি তাদেরকে তাদের মতপার্থক্য প্রকাশ করার সুযোগ তৈরি করে দিত।
রিয়াল মাদ্রিদ ফুটবল ক্লাবের খেলোয়াড়ের তালিকা
১৯৯৪ হতে ২০১০ সাল পর্যন্ত ৭৪১টি ম্যাচ খেলে রিয়াল মাদ্রিদের হয়ে সর্বাধিক ম্যাচ খেলেছেন রাউল এবং দ্বিতীয় স্থানে রয়েছেন ইকার ক্যাসিয়াস, যিনি ১৯৯৯ হতে ২০১৫ সাল পর্যন্ত রিয়াল মাদ্রিদের হয়ে সর্বমোট ৭২৫টি ম্যাচ খেলেছেন। ১৯৮৩ হতে ২০১১ সাল পর্যন্ত রিয়াল মাদ্রিদের হয়ে ৭১১টি ম্যাচ খেলে তৃতীয় স্থানে রয়েছেন মানুয়েল সানচিস জুনিয়র। ক্রিস্তিয়ানো রোনালদো হলেন এই ক্লাবের সর্বকালের সর্বোচ্চ গোলদাতা, যেখানে তিনি ৪৫০টি গোল করেছেন। একই সাথে তিনি ২০১৪–১৫ মৌসুমে সকল প্রতিযোগিতায় সর্বমোট ৬১টি গোল করে রিয়াল মাদ্রিদের হয়ে এক মৌসুমে রেকর্ড পরিমাণ গোল করেন; আবার ২০১৪–১৫ মৌসুমে লা লিগায় ৪৮টি গোল করে রেকর্ড গড়েন। রিয়াল মাদ্রিদের হয়ে ৩২৩টি গোল করে সর্বকালের সর্বোচ্চ গোলদাতার তালিকায় দ্বিতীয় স্থানে রয়েছেন রাউল এবং ৩০৫টি গোল করে তৃতীয় স্থানে রয়েছেন আলফ্রেদো দি স্তিফানো।
১৯৯৮ আন্তর্মহাদেশীয় কাপ
১৯৯৮ আন্তর্মহাদেশীয় কাপ হচ্ছে ১৯৯৮ সালের ১লা ডিসেম্বর তারিখে আয়োজিত একটি ম্যাচ, যেখানে ১৯৯৭–৯৮ উয়েফা চ্যাম্পিয়নস লীগ বিজয়ী স্পেনীয় ক্লাব রিয়াল মাদ্রিদ এবং ১৯৯৮ কোপা লিবের্তাদোরেস বিজয়ী ব্রাজিলীয় ক্লাব ভাস্কো দা গামা মুখোমুখি হয়েছিল। এই ম্যাচটি নিরপেক্ষ স্থান, টোকিওর জাতীয় স্টেডিয়ামে ৫১,৫১৪ জন সমর্থকের সামনে আয়োজিত হয়েছিল। রিয়াল মাদ্রিদের আক্রমণভাগের খেলোয়াড় রাউল এই ম্যাচের ম্যান অব দ্য ম্যাচের পুরস্কার জয়লাভ করেন।
রিয়াল মাদ্রিদ ফুটবল ক্লাব
রিয়াল মাদ্রিদের খারাপ খেলার ধরন এবং ক্রমাগত হারের ফলে, লোপেতেগিকে পদচ্যুত করা করেছিল। তার পরিবর্তে দলের ম্যানেজারের দায়িত্ব পালন করছেন সাবেক কাস্তিয়া ম্যানেজার সান্তিয়াগো সোলারি।২০১৮ সালের ২২ ডিসেম্বর ক্লাব বিশ্বকাপের ফাইনালে রিয়াল মাদ্রিদ আল আইনকে ৪-১ ব্যবধানে পরাজিত করে। তাদের জয়ের মাধ্যমে, রিয়াল মাদ্রিদ চারটি শিরোপা নিয়ে ক্লাব বিশ্বকাপের সর্বোচ্চ শিরোপা বিজয়ী হয়ে ওঠে। তারা সাতবারের জন্য বিশ্ব চ্যাম্পিয়ন হয় কারণ ফিফা ফিফা ক্লাব বিশ্বকাপের পূর্বসূরি হিসাবে ফিফা ইন্টারকন্টিনেন্টাল কাপকে স্বীকৃতি দেয়।এই জয়ের মাধ্যমে তারা একটানা তিনবারের জন্য ক্লাব বিশ্বকাপ জয় করে,যা আগে কখনো কেউ পারে নি।
রিয়াল মাদ্রিদ ফুটবল ক্লাব
২০০৭ সালে, স্প্যানিশ গেম প্রকাশক ভার্জিন প্লে রিয়াল মাদ্রিদ ভিডিও গেমসের জন্য ক্লাবের সাথে একটি চুক্তি স্বাক্ষরিত করে।চুক্তি অনুসারে মুক্তিপ্রাপ্ত একমাত্র গেম ছিলো (২০০৯ সালের সেপ্টেম্বরে ভার্জিন প্লে এর ব্যবসা গুটিয়ে ফেলার কারণে) রিয়াল মাদ্রিদ: দ্য গেম,যা এটোমিক প্ল্যানেট এন্টারটেনমেন্ট দ্বারা বিকশিত হয়েছিল এবং ২০০৯ সালের মে মাসে প্লেস্টেশন ২, প্লেস্টেশন পোর্টেবল, উইন্ডোজ, ডব্লিউআইআই এবং নিন্তেন্দো ডিএস এর জন্য ভার্জিন প্লে এর প্রকাশক বিভাগ V.2 Play এর অধীনে প্রকাশিত হয়েছিল। বিশেষ করে ইউরোপীয় অঞ্চলে ভার্জিন প্লে গেমটি প্রকাশ করেছিল।গেমটির খেলার ধরণ ছিলো সিম্যুলেশন ও রোল-প্লেয়িং মিশ্রিত ক্যারিয়ার মোড ও আর্কাডে-স্টাইলের ফুটবল।স্পেনীয় দলে ইইউ-এর নাগরিকত্ব ছাড়া সর্বোচ্চ ৩টি খেলোয়াড় দলে রাখার নিয়ম রয়েছে। নিম্নে উল্লিখিত দলের তালিকায় প্রত্যেক খেলোয়াড়ের প্রধান জাতীয়তা উল্লেখ করা হয়েছে; এই দলে থাকা বেশ কয়েকজন অ-ইউরোপীয় খেলোয়াড় দ্বৈত নাগরিকত্বের অধিকারী, যার মধ্যে একটি ইউরোপীয় নাগরিকত্ব বিদ্যমান। সেই সাথে, আফ্রিকার এসিপি প্রদেশসমূহ, ক্যারিবীয় বাসিন্দা যারা কুতুনু চুক্তির অন্তর্ভুক্ত, তারা কোপ্লাক নিয়ম অনুসারে অ-ইউরোপীয় খেলোয়াড় হিসেবে গণ্য হয় না।
ইকার ক্যাসিয়াস
তাঁকে সর্বকালের সেরা গোলরক্ষকদের মধ্যে একজন হিসেবে গণ্য করা হয়। তিনি ২০০৮ সালে ফিফা ব্যালন ডি’অর পুরস্কারের জন্য নির্বাচিত সেরা ৪ জনের মধ্যে একজন ছিলেন এবং জরিপে ৪র্থ নির্বাচিত হন। ২০১২ সালে তিনি উয়েফা কর্তৃক নির্বাচিত সেরা একাদশে ৬ষ্ঠবারের মত স্থান পান। ২০১১ সালের হিসাব অণুসারে জাতীয় ও আন্তর্জাতিক গুরুত্বপূর্ণ সব পুরস্কার জেতা খেলোয়ারদের মধ্যে ক্যাসিয়াস অন্যতম।
১৯৯০ সালে তিনি রিয়াল মাদ্রিদের যুব দলের সাথে নিজের ফুটবল জীবন শুরু করেন।১৯৯৯ সালে মূল দলে খেলার সুযোগ পান এবং ক্লাবটিতে প্রায় ১৬ মৌসুম ছিলেন।মাদ্রিদের হয়ে তিনি ৫ টি লা লিগা, ২ টি কোপা দেল রে,৪ টি স্পেনীয় সুপার কাপ,৩ টি উয়েফা চ্যাম্পিয়ন্স লীগ,২ উয়েফা সুপার কাপ ও ১ টি ফিফা ক্লাব বিশ্বকাপ জয় করেন।রাউল গোনসালেসের পর তিনি মাদ্রিদের হয়ে সবচেয়ে বেশি ম্যাচ খেলা খেলোয়াড়।
২০০২ আন্তর্মহাদেশীয় কাপ
২০০২ আন্তর্মহাদেশীয় কাপ হচ্ছে ২০০২ সালের ৩রা ডিসেম্বর তারিখে আয়োজিত একটি ম্যাচ, যেখানে ২০০১–০২ উয়েফা চ্যাম্পিয়নস লীগ বিজয়ী স্পেনীয় ক্লাব রিয়াল মাদ্রিদ এবং ২০০২ কোপা লিবের্তাদোরেস বিজয়ী প্যারাগুয়ের ক্লাব অলিম্পিয়া মুখোমুখি হয়েছিল। আন্তর্মহাদেশীয় কাপের ইতিহাসে প্রথমবারের মতো ম্যাচটি জাপানের ইয়োকোহামা শহরের আন্তর্জাতিক স্টেডিয়াম ইয়োকোহামায় আয়োজিত হয়েছিল। এই ম্যাচটি অলিম্পিয়া এবং রিয়াল মাদ্রিদের উভয় ক্লাবের জন্যই একটি বিশেষ উপলক্ষ ছিল, কেননা উভয় ক্লাবই ২০০২ সালে তাদের শতবর্ষ উৎযাপন করেছে। রিয়াল মাদ্রিদ আক্রমণভাগের খেলোয়াড় রোনালদো এই ম্যাচের ম্যান অফ দ্য ম্যাচের পুরস্কার জয়লাভ করেছিল। ম্যাচের ১৪তম মিনিটে রোনালদো করা গোলের মাধ্যমে রিয়াল মাদ্রিদে ম্যাচে এগিয়ে যায়। পরবর্তীতে ৮৪তম মিনিটে গুতির করা গোলের মাধ্যমে রিয়াল মাদ্রিদ ২–০ গোলে তাদের জয় নিশ্চিত করে।
মেসুত ওজিল
২০১০ সালের বিশ্বকাপে তার অবদানের মাধ্যমে ওজিল ইউরোপের শীর্ষ প্রতিভাবান তরুণ হিসেবে নিজেকে ফুটবল জগতে তুলে ধরেন। ফলে ইউরোপের বড় বড় ক্লাবগুলো তাকে দলে ভিড়ানোর জন্যে উঠেপড়ে লাগে। এমনকি বার্সেলোনা তাকে নিজেদের দলে ভিড়িয়েছেন এমন গুজবও শোনা যায়। কিন্তু ওয়ের্ডার ব্রেমেন এমন গুজব নাকচ করে দেয়। ২০১০ সালের ১৭ই আগস্ট ক্লাবটি জানায় যে তারা রিয়াল মাদ্রিদের সাথে ওজিলের দলবদলের ব্যাপারে একমত হয়েছে। ধারনা করা হয় তার জন্যে রিয়াল ১৫ মিলিয়ন ইউরো খরচ করেছে। ক্লাবটিতে যোগদান করার পর তিনি বলেন, "যখন রিয়াল মাদ্রিদে যোগদানের প্রস্তাব আসে তখন কোন সিদ্ধান্ত নেয়ার ছিল না। সত্য বলতে গেলে আপনি কখনই ক্লাবটিকে না বলতে পারবেন না। আমি ওয়ের্ডার ব্রেমেন ছেড়ে যাওয়ার ব্যাপারে কোন তাড়ায় ছিলাম না। কিন্তু রিয়াল এমনি একটি ক্লাব যেখানে আমাকে হ্যাঁ বলতেই হত। তারা একটি প্রতিষ্ঠান যাদের চমৎকার ইতিহাস রয়েছে, বিশ্বমানের খেলোয়াড় আর স্টেডিয়াম রয়েছে। সুযোগটি এতই চমৎকার ছিল যে আমি সেটি লুফে নিতে ঝাঁপিয়ে পড়ি।"
তার অভিষেক ঘটে ২২শে আগস্ট হারকিউলিসের বিপক্ষে যেখানে রিয়াল মাদ্রিদ ৩-১ গোলে জয়ী হয়। মৌসুম শুরুর পূর্বে তার জার্সি নাম্বার প্রায়ই পরিবর্তিত হত। প্রাক-মৌসুম ম্যাচগুলোতে তাকে ২৬ নাম্বার জার্সি দেয়া হয় এবং মৌসুমের অভিষেক খেলায় তাকে ১৯ নাম্বার জার্সি দেওয়া হয়। কিন্তু রাফায়েল ফন দার ভার্টের টটেনহামে চলে যাওয়ার পর তার ২৩ নম্বর জার্সি ওজিলকে দেয়া হয়।
ওজিলকে কাকার পরিবর্তী খেলোয়াড় হিসেবে আনা হয়। কিন্তু কাকা ইনজুরিতে পড়লে তাকে শুরু থেকে খেলানো হয়। লা লিগায় তার অভিষেক হয় মায়োরকার বিপক্ষে যেখানে তিনি ৬২তম মিনিটে দি মারিয়ার পরিবর্তন হিসেবে মাঠে নামেন। খেলাটি ০-০ গোলে ড্র হয়।
গঞ্জালো ইগুয়াইন
২০০৬ সালের ডিসেম্বরে, স্পেনীয় ক্লাব রিয়াল মাদ্রিদ ১৩ মিলিয়ন ইউরোর বিনিময়ে ইগুয়াইনের সাথে চুক্তি করে। ২০০৭ সালের ১১ জানুয়ারি, রিয়াল বেতিসের বিপক্ষে কোপা দেল রে’র দ্বিতীয় পর্বের খেলায় তার অভিষেক হয়। ১৪ জানুয়ারি রিয়াল জারাগোজার বিপক্ষে লীগে তার অভিষেক হয়। তিনি অনেকগুলো গোলের সুযোগ তৈরি করেন এবং রিয়াল মাদ্রিদের একমাত্র গোলে সহায়তা করেন। খেলায় রিয়াল মাদ্রিদ ১–০ ব্যবধানে জয় লাভ করে। ২৪ ফেব্রুয়ারি, মাদ্রিদ ডার্বিতে অ্যাটলেটিকো মাদ্রিদের বিপক্ষে তিনি প্রথম গোল করেন। ইস্পানিয়োলের বিপক্ষে খেলার শেষ মিনিটে গোল করে ইগুয়াইন তার দূর্দান্ত নৈপূন্যের পরিচয় দেন। খেলায় রিয়াল মাদ্রিদ ৪–৩ ব্যবধানে জয় লাভ করে। যদিও রিয়াল মাদ্রিদে নিজের প্রথম মৌসুমে, কম সংখ্যক গোলের কারণে, ইগুয়াইন নিজেকে সন্দেহের মধ্যে ফেলে দেন।
পেপে (ফুটবল খেলোয়াড়)
২০১১ সালের ১২ই জুলাই পেপে রিয়াল মাদ্রিদ এর সাথে চুক্তি নবায়ন করেন যার ফলে তাকে ২০১৫-১৫ মৌসুম পর্যন্ত তাকে রিয়াল মাদ্রিদের হয়ে খেলতে হবে। ২০১১-১২ সালের কোপা দেল রের সেমিফাইনালে তার বিরুদ্ধে ইচ্ছাকৃত লিওনেল মেসির হাত মাড়িয়ে দেয়ার অভিযোগ উঠে। এই ঘটনা নিয়ে স্প্যানিশ মিডিয়ায় অনেক সমালোচনা হলে পেপে দাবি করেন যে ঘটনাটি অনিচ্ছাকৃত ছিল এবং তিনি এর জন্য ক্ষমা চান।
রিয়াল মাদ্রিদ বালোনসেস্তো
রিয়াল মাদ্রিদ বালোনসেস্তো স্পেনের একটি পেশাদার বাস্কেটবল ক্লাব,যা রিয়াল মাদ্রিদের শাখা।ক্লাবটি ঘরোয়াভাবে লিগা এসিবি এবং ইউরোপে ইউরোলীগে খেলে।
রিয়াল মাদ্রিদ ফুটবল ক্লাব
অ্যাথলেতিক বিলবাও শুধুমাত্র স্থানীয় খেলোয়াড়দের ব্যবহার করার নীতিটি মেনে চলে। তারপরও তারা রিয়াল মাদ্রিদের মতো ক্লাবের শক্ত প্রতিদ্বন্দ্বী,যারা দীর্ঘকাল ধরেই সেরা প্রতিভা অর্জনের জন্য বিশ্বকে পরিভ্রমণ করে। ১৯৮৪ সাল থেকে "সিংহরা" কোনও বড় ট্রফি সংগ্রহ করেনি এবং ২০০৫-০৬ থেকে ২০১৬-১৭ পর্যন্ত দলগুলির মধ্যে ২৬ টি ম্যাচের মধ্যে মাত্র দুটি জিতেছে। তবে, তাদের ঐতিহাসিক ও সাংস্কৃতিক তাৎপর্যের কারণে এই ম্যাচগুলি অত্যন্ত জোরালোভাবে লড়াই হয়ে থাকে।এই ম্যাচগুলোতে বার্সেলোনা / কাতালোনিয়া প্রতিদ্বন্দ্বিতার রাজনৈতিক দৃষ্টিভঙ্গির কিছু সাদৃশ্য রয়েছে,যেহেতু অ্যাথলেটিক বাস্ক অঞ্চলের বৃহত্তম ক্লাব।
ভিসেন্তে দেল বস্ক
স্পেনিশ ফুটবল লীগ পদ্ধতি লা লিগায় মধ্যমাঠের খেলোয়াড় হিসেবে দেল বস্ক ৪৪১টি খেলায় অংশগ্রহণ করে ৩০ গোল করেন। খেলোয়াড়ী জীবনে কাস্তিলা সিএফ, কর্ডোবা, কাস্তেলন এবং রিয়াল মাদ্রিদে খেলেছেন তিনি। ঘরোয়া ফুটবলে লা লিগায় পাঁচবার ১৯৭৪-৭৫, ১৯৭৫-৭৬, ১৯৭৭-৭৮, ১৯৭৮-৭৯, ১৯৭৯-৮০ মৌসুমে এবং কোপা দেল রেতে চারবার ১৯৭৩-৭৪, ১৯৭৪-৭৫, ১৯৭৯-৮০, ১৯৮১-৮২ মৌসুমে রিয়াল মাদ্রিদের খেলোয়াড় হিসেবে শিরোপা বিজয়ে অংশ নেন।
ফ্লোরেন্তিনো পেরেজ
ফ্লোরেন্তিনো পেরেজ রদ্রিগেজ (জন্ম: ৮ ই মার্চ ১৯৪৭) একজন স্প্যানিশ ব্যবসায়ী, পুর প্রকৌশলী, প্রাক্তন রাজনীতিবিদ, এবং বর্তমানে রিয়াল মাদ্রিদ ফুটবল ক্লাবের সভাপতি। এছাড়াও তিনি গ্রুপো এসিএসের সভাপতি। তিনি রিয়াল মাদ্রিদের "লস ব্লাঙ্কস" নামকরনের জন্য বিখ্যাত, কারন তার সময়েই বিশ্বসেরা সব ফুটবলারদের চড়া দামে দলে ভিড়ানোর প্রচলন শুরু হয়।